text:
The Tower of Babel (Genesis 11: 1-9)
Setswana (Tswana)
- Jaanong lefatshe lotlhe la tswelela le na le puo e le nngwe fela le mafoko a le mangwe fela.
- Mme ga diragala gore fa ba tsere loeto ba ela ntlheng ya botlhaba kgabagare ba bona lebala la mokgatšha mo lefatsheng la Shinare, mme ba nna mo go lone.
- Mme ba simolola go raana ba re: "Tlang! A re direng ditena mme re di beseng ka go di fisa." Ka jalo setena e ne e le leje la bone, mme bitumena e ne e le seretse sa bone.
- Jaanong ba re: "Tlang! A re ikageleng motse le tora e bogodimo jwa yone bo fitlhang kwa magodimong, mme a re itireleng leina le le tumileng, e se re kgotsa ra gasama mo godimo ga lefatshe lotlhe."
- Mme Jehofa a fologa go ya go bona motse le tora e bomorwa batho ba neng ba e agile.
- Morago ga moo Jehofa a re: "Bona! Ke setšhaba se le sengwe fela e bile botlhe ba na le puo e le nngwe fela, mme seno ke se ba simololang go se dira. Aitsane, jaanong ga go na sepe se ba ka tswang ba gopotse go se dira se ba ka se kang ba se fitlhelela.
- Tlang jaanong! A re fologeng mme re tlhaktlhakanyeng puo ya bone gore yo mongwe a se ka a reetsa puo ya yo mongwe."
- Ka jalo go tswa koo Jehofa a ba gasamisetsa mo godimo ga lefatshe lotlhe, mme kgabagare ba tlogela go aga motse.
- Ke gone ka moo leina la one le neng la bidiwa Babele, ka gonne Jehofa o ne a tlhakatlhakantse puo ya lefatshe lotlhe gone, e bile go tswa koo Jehofa o ne a ba gasamiseditse mo godimo ga lefatshe lotlhe.
From: Thanolo ya Lefatshe le Lesha ya Dikwalo Tse di Boitshepo
Tower of Babel in Bantu languages
Bemba,
Beti,
Bulu,
Chichewa,
Dawida,
Kamba,
Kikuyu,
Kinyarwanda,
Kirundi,
Koti,
Kwanyama,
Lamba,
Lingala,
Lozi,
Luba-Katanga,
Luganda,
Luragooli,
Mbunda,
Mpongwe,
Ndebele,
Ndonga,
Nkore,
Northern Sotho,
Nyakyusa,
Sango,
Sena,
Shona,
Soga,
Southern Sotho,
Sukuma,
Swahili,
Swati,
Tetela,
Tonga,
Tsonga,
Tswana,
Tumbuka,
Venda,
Xhosa,
Yao,
Zulu
Other Tower of Babel translations
By language |
By language family


c: text/html

text:
BigL WaSekai – KELEDI TSA MONNA Lyrics
KELEDI TSA MONNA
My mom told me ” pelo potsane ya golegwa” I was young, ka ikaba ditsebe gago bolelwa Are “ngwana faa lelela legodu le molese otla thanya ‘mapo lile dah” (Legodu lemo chesa”
Nne ke tletse ke tshologa ka ikgasa ka kgarebe sponono se dikoti marameng tlhe mo lebe a nshapa ka monyenyo kgarebe kadi kenela kare TSWAK IT (legadi ka cha ntladi emela)
(Hook)
Bare monna gaa lle (Kele tshololela tsonekeledi tsa monna) Ga osa lle gao fole (Kele tshololela tsone keledi tsa Monna)
Ka itebala ka tsena ka mmele pelo le moya ka thuba marato le lezothi tjo nne di bowa lerato le tshologa like Nile esengXunami Le nshaya ding dong (le roba maikutlo ame)
Ohhhh, heela kae reye teng? Nne ke bone tholwana ntle ka itebatsa mo teng re badile dikgwedinyana gongwe di ferabongwe Skeem sam se nthubile tlhogo (Heela o bone yo mongwe)
Bare monna gaa lle (Kele tshololela tsonekeledi tsa monna) Ga osa lle gao fole (Kele tshololela tsone keledi tsa Monna)
Pelo ene e thubegile so i let feelings subside i think m ready now, ke fodile soi decide, go boela monate oooole le morithitho (ke lebala gore ke leka ditlhare bothitho)
ba mpoleletse gago boelwe magaleng gabedi kaba botsa gore “Ke mang yotlo go mphumola keledi? a galo itse fa metsi a kgoberegela go itsheka? gape ke lemogile, (Le batla go ntshega)”
Bare monna gaa lle (Kele tshololela tsonekeledi tsa monna) Ga osa lle gao fole (Kele tshololela tsone keledi tsa Monna)
Ka tlatsa ngwana, asa mpatle dichelete gake mo date re shaba magwinya ka dishebete re kgona goja phaleche leka moro wa phiri ke morata a nthata (ene go sena sephiri)
gale kotlomela, kena le ene gone fa re diragatsa kgang tsabo Atamo le Efa chanting ka mantswe abo “babe i will never” jaanong keyo o vaile (ba kae bo i will never)
Bare monna gaa lle (Kele tshololela tsonekeledi tsa monna) Ga osa lle gao fole (Kele tshololela tsone keledi tsa Monna)

robotstxt: allowed

filter: keep


text:
BASHA BA BOTSA JAANA
A go Siame go Dira Maikano a Gore ga o Kitla o Tlhakanela Dikobo Pele ga Lenyalo?
Maikano a go sa tlhakanele dikobo pele ga lenyalo ke eng?
Maikano a go sa tlhakanele dikobo ke fa motho a ikana ka go kwala kgotsa go bua gore ga a kitla a tlhakanela dikobo go fitlha a tsena mo lenyalong.
Maikano ano a ne a tuma thata ka bo1990 fa Kereke ya Baptist ya kwa United States e ne e tlhama moano o o reng “Lorato lwa Mmatota lo a Leta” (“True Love Waits”)—thulaganyo e mo go yone ba dirisang melao ya Baebele le kgatelelo e e siameng ya dithaka go kgothaletsa basha gore ba gane go tlhakanela dikobo pele ga lenyalo.
Thulaganyo e e tshwanang le eo e ne ya simologa moragonyana, mme e ne e na le tiragalo e mo go yone batho ba ba dirang maikano ao ba neng ba newa dipalamonwana tsa selefera go bontsha (le go ba gopotsa) maikano a bone a gore ga ba kitla ba tlhakanela dikobo pele ga lenyalo.
A maikano ano a a thusa?
Karabo e ikaegile ka gore o botsa mang.
Go ya ka babatlisisi bangwe e bong Christine C. Kim le Robert Rector ba re “dipatlisiso tse di ileng tsa dirwa di fitlhetse gore fa basha ba dira maikano a go sa tlhakanele dikobo pele ga lenyalo, seo se dira gore palo ya basha ba ba tlhakanelang dikobo e ye kwa tlase kgotsa se dira gore ba lete go fitlha nako e e siameng.”
Go ya ka patlisiso e e phasaladitsweng ke Setheo sa Guttmacher, dipatlisiso di bontsha gore “basha ba ba dirang maikano a go sa tlhakanele dikobo pele ga lenyalo ba ka nna ba feleletsa ba tlhakanetse dikobo fela jaaka ba ba sa dirang maikano ao.”
Goreng dipatlisiso tseno di sa tshwane?
Babatlisisi bangwe ba tsaya batho ba ba dirang maikano ano ba bo ba ba bapisa le ba ba sa a direng mme gone ba dumela dilo tse di sa tshwaneng fa go tla mo kgannyeng ya thobalano.
Babatlisisi ba bangwe ba bapisa batho ba ba dirang maikano ano le ba ba sa a direng mme gone ba dumela dilo tse di tshwanang fa go tla mo kgannyeng ya thobalano.
Patlisiso eno ya bobedi e senotse eng? Dr. Janet Rosenbaum yo e leng mankge mo dilong tse di amanang le botsogo jwa basha a re morago ga dingwaga di le tlhano, “batho ba ba dirang maikano a go se tlhakanele dikobo pele ga lenyalo le ba ba sa a direng ba feleletsa ba itshwara ka tsela e tshwanang fa go tla mo kgannyeng ya thobalano.”
Tsela e e botoka ya go dira dilo
Batho ba ba dirang maikano ano ba dira sentle. Mme bothata jwa bone ke gore ga ba ipeele mekgele e e ba thusang gore ba tswelele ba diragatsa maikano a bone. Dr. Rosenbaum a re bontsi jwa batho ba ba ikanang gore ga ba na go tlhakanela dikobo pele ga lenyalo “ga ba dire jalo go tswa pelong. Go sa tlhakanele dikobo pele ga lenyalo e tshwanetse go nna selo se se tswang mo mothong ka boene e seng a go dira ka gonne a latela thulaganyo nngwe.”
Baebele ga e kgothaletse batho gore ba kwale maikano ano kgotsa go a bua ka molomo, go na le moo ya re ba dirise ‘bokgoni jwa bone jwa go lemoga gore bo farologanye se se siameng le se se sa siamang.’ (Bahebera 5:14) Sa botlhokwa le go feta, go sa tlhakanele dikobo pele ga lenyalo ga se selo se motho a se dirang ka gonne a tila go tsenwa ke malwetse kgotsa go ima; ke tsela e motho a bontshang ka yone gore o tlotla Mosimolodi wa lenyalo.—Mathaio 5:19; 19:4-6.
Melao e e mo Baebeleng e diretswe go re thusa. (Isaia 48:17) Tota e bile, batho botlhe, go sa kgathalesege dingwaga tsa bone, ba ka kgona go ikobela taelo ya Modimo ya gore ba ‘tshabe kgokafalo.’ (1 Bakorintha 6:18) Fa ba setse ba le mo lenyalong, ba tla kgona go itumelela tlhakanelodikobo ka botlalo, ntle le go ikwatlhaya kgotsa go tshwenyega mo maikutlong go gantsi go diregang fa batho ba tlhakanela dikobo pele ga lenyalo.


text:
BUKANA YA BOTSHELO LE BODIREDI July 2016
Dipuisano Tse Re ka Di Dirisang
Dipuisano tse di ka dirisiwang go tsamaisa makasine wa Tora ya Tebelo le boroutšhara jwa Dikgang Tse di Molemo Tse di Tswang Kwa Modimong! Dirisa dikakantsho tseno go itirela puisano.
MATLOTLO A A MO LEFOKONG LA MODIMO
Baka Jehofa, Moutlwi wa Thapelo
Goreng go le botlhokwa gore o rapelele dilo tse o di solofetsang Jehofa? O ka rapela jang ka tsela e e bontshang Jehofa gore o a mo tshepa? (Dipesalema 61-65)
BOTSHELO JWA BOKERESETE
Go Tshela Botshelo Jo bo Sa Raraanang go re Thusa go Baka Modimo
Go tlhofofatsa botshelo go ka go letla go dirang? O ka etsa jang tsela e Jesu a neng a tshela ka yone?
MATLOTLO A A MO LEFOKONG LA MODIMO
Batho ba ga Jehofa ba Tlhagafaletse Kobamelo ya Boammaaruri
Re ka ithutang mo tseleng e Dafide a neng a tlhagafaletse go direla Modimo ka yone? Go tlhagafalela go direla Modimo go re tlhotlheletsa jang? (Dipesalema 69-72)
BOTSHELO JWA BOKERESETE
A o Ka bo Leka Ngwaga Fela?
Ke botshelo jo bo kgotsofatsang jo bo nang le masego a mantsi.
BOTSHELO JWA BOKERESETE
Dithulaganyo Tsa Bobulatsela Jwa ka Metlha
O ka fitlhela gore o kgona go tsenela tirelo ya bobulatsela tota le fa o se na nako e kalo kgotsa maatla.
MATLOTLO A A MO LEFOKONG MO MODIMO
Gakologelwa Ditiro Tsa ga Jehofa
Ditiro dingwe tsa ga Jehofa ke dife? Go akanya ka tsone go ka re thusa jang? (Dipesalema 74-78)
MATLOTLO A A MO LEFOKONG LA MODIMO
Ke Mang yo o Botlhokwa Thata mo Botshelong Jwa Gago?
Motlhami wa Pesalema 83 o ne a bontsha gore Jehofa ke Motho yo o botlhokwa thata mo botshelong jwa gagwe. Re ka mo etsa jang?


text:
OFISI YA MOPORESIDENTE
Palo 1521. 4 Diphalane 1995
Palo 58 wa 1995. MOLAO WA BOTHATI JWA BORUTEGI JWA AFORIKA
BORWA, 1995
Go itsisiwe fano fa Moporesidente a dumetse Molao o o latelang o
o phasaladiwang fano mo tshedimosetsong ya kakaretso :-
MOLAO
Go tlamela tlhabololo le tiragatso ya Letlhomeso la Borutegi jwa
Bosethaba le go tlhoma ka maikaelelo ano Bothati jwa Borutegi jwa Aforika
Borwa, le go dira tlamelo ya merero e e amanang le bona.
(Lokwalo la Seesimane le saennwe ke Moporesidente) (le le
dumetsweng ka 28 Lwetse 1997).
LE LE GOELEDITSWENG ke Palamente ya
Ripaboliki ya Aforika Borwa ka tsela e e latelang:-
Dithanolo
- Mo Molaong o, kwa ntle ga gore bokao bo supiwe ka mokgwa o mongwe -
- "Bothati" bo kaya Bothati jwa Borutegi jwa Aforika Borwa bo bo
tlhomilweng ka karolo 3; (viii)
- "setlamo" go theiwa setlamo kgotsa close corporation e e
kwadisitsweng go ya ka molao mongwe le mongwe, e e tlhagisetsang badiri ba
yona kgotsa badirisi ba yona thuto kgotsa katiso; (v)
- " Mokaedikakaretso" go kaiwa Mokaedikakaretso wa Thuto; (i)
- "Tona" go kaiwa Tona ya Thuto, ka maikaelelo a karolo 4(2),
4(3), 4(4), 4(5), 4(6), 5(1) (c), 11, 13(2), 14 le 15(2), Tona ya Thuto ka
kgolagano le Tona ya Bodiri; (vi)
- "Letlhomeso la Borutegi jwa Bosethaba" go kaiwa Letlhomeso
la Bosethaba la Borutegi, le le amogetsweng ke Tona go kwadisa maemo le
Borutegi jwa bosethaba; (vii)
- "porofesene e e rulagantsweng ya borutisi" go kaiwa mokgatlho
kgotsa unione e e leng tokololo ya Khansele ya Dikamano tsa Badiri ba
Thuto e e tlhomilweng go ya ka Molao wa Kamano ya Badiri ba Thuto, 1993
(Molao Palo 146 wa 1993, mme o amogelwa ke Tona tebagano le lebaka le la
Molao; (ii)
- "kaelo" e kaya kaelo ya molawana; (x)
- "borutegi" go kaiwa kamogelo ya semmuso ya diphitlhelelo ya
palo e e tlhokegang ya metseletsele ya dikeretiti le ditlhokego tse dingwe
mo maemong a a rileng a Letlhomeso la Bosethaba la Thuto go ya ka
tlhomamiso ya mekgatlho e e maleba e e kwadiseditsweng lebaka le ke
Bothati jwa Borutegi jwa Aforika Borwa; (iv)
- "kwadisitse" go kaiwa kwadiso go ya ka Letlhomeso la Borutegi
jwa Bosethaba; (iii)
- "maemo" go kaiwa dipegelo tse di kwadisitsweng tsa dipholo tse
di eletswang tsa thuto le katiso le mabaka a tekanyetso a a amanang le
tsona.
Maikaelelo a Letlhomeso la Borutegi jwa Bosethaba
- Maikaelelo a Letlhomeso la Borutegi jwa Bosethaba ke
- go baka letlhomeso la bosethaba le le kopaneng la diphitlhelelo tsa go
ithuta;
- go kgonagatsa phitlhelelo, tswelelopele le kgatelopele mo thutong,
katiso le ditsela tsa borutegi;
- tlhatlosa boleng ba thuto le katiso;
- go itlhaganedisa paakanyo ya kgethololo e e sa siamang ya paka e e
fetileng mo thutong, katisong le mo ditshonong tsa ditiro; mme ka go dira
jalo;
- go tshwaelwe mo tlhabololong e e tletseng ya moithuti mongwe le mongwe
le tlhabololo ya loago le ikonomi ya sethaba ka bophara.
Tlhomo ya Bothati jwa Borutegi jwa Aforika Borwa
- Go tlhomiwa fano motho molaong yo o bidiwang Bothati jwa Borutegi jwa
Aforika Borwa.
Molaotheo wa Bothati
- (1) Bothati bo tla bopiwa ke Modulasetulo yo a tla thapiwang go ya ka
karolo potlana (2), ditokololo tsa go nna jalo di tla thapiwa go ya ka
karolopotlana (3) le (4), le motlhankedimotsamaisi yo a tla thapiwang go ya
ka karolopotlana (7).
(2) Tona o tla thapa motho wa maitemogelo le setswerere mo mererong e e
amang ditiro tsa bothati, go nna Modulasetulo wa Bothati.
(3) Tona o tla thapa batho ba ba latelang jaaka ditokololo tsa bothati, ka
mokgwa o o tlametsweng mo karolongpotlana (4)
(4) Mo mabakeng a go batla tlhagiso jaaka go akanngwa mo karolongpotlana (3),
Tona o tla dira pego mo Kaseteng ya maikaelelo a gagwe a go tlhoma ditokololo
tsa Bothati, mme o tla kopa mongwe le mongwe kgotsa mokgatlho mo makaleng a a
umakilweng mo karolopotlaneng ya (3) go tlhagisa maina a batho bao go ya ka
maitemogelo a bona le botswerere mo mererong e e amanang le tiro ya bothati,
ba ba ka nnang bontlhopheng ba ba siameng ba ba ka diriwang ditokololo tsa
Bothati, mme mo tlhagisong ya maina a bontlhopheng go tla elwa tlhoko motheo
wa kemelo.
- tokololo e le nngwe e e supilweng ke Mokaedikakaretso;
- tokololo e le nngwe e e supilweng ke ditlhogo tsa mafapha a thuto a
porofense;
- tokololo e le nngwe e e supilweng ke Mokaedikakaretso: Bodiri;
- tokololo e le nngwe e e supilweng ke Boto ya Katiso ya Bosethaba;
- ditokololo tse pedi tse di supilweng ke mekgatlho ya bosethaba e e
emelang bodiri jo bo rulaganeng;
- ditokololo tse pedi tse di supilweng ke mekgatlho ya bosethaba e e
emelang kgwebo e e rulaganeng;
- tokololo e le nngwe e e supilweng ke Komiti ya Bagokgo ba Diyunibesiti e
e tlhomilweng ka karolo 6 ya Molao wa Diyunibesiti, 1955 (Molao Palo 61 wa
1955);
- tokololo e le nngwe e e supilweng ke Komiti ya Bagokgo ba di Thekenikone
e e tlhomilweng ka karolo 2 ya Molao wa dithekenikone, 1993 (Molao Palo
125 wa 1993);
- tokololo e le nngwe e e supilweng ke mokgatlho wa bosethaba o o
emelang bareketoro ba dikholeji le go amogelelwa lebaka le ke Tona;
- tokololo e le nngwe e e supilweng ke mokgatlho wa bosethaba e e
emelang bareketoro ba dikholeji ba bothekeniki le go amogelelewa lebaka le
ke Tona;
- tokololo e le nngwe e e supilweng ke mekgatlho ya bosethaba e e
emelang dikholeji kwa ntle ga tsa borutisi le tsa bothekeniki le go
amogelelwa lebaka le ke Tona;
- tokololo e le nngwe e e supilweng ke mekgatlho ya bosethaba e e
emelang thuto ya motheo ya bagodi le lekala la katiso le go amogelelwa
lebaka le ke Tona;
- tokololo e le nngwe e e supilweng ke mekgatlho ya bosethaba e e
emelang lekala la tlhabololo ya go sale gale ya ngwana le go amogelelwa
lebaka le ke Tona;
- ditokololo tse pedi tse di supilweng ke porofesene e e rulaganeng ya
borutisi;
- ditokololo tse pedi tse di supilweng ke mekgatlho ya bosethaba e e
emelang batlhatlheledi le bakatisi le go amogelelwa lebaka le ke Tona;
- tokololo e le nngwe e e supilweng ke mekgatlho ya bosethaba e e
emelang lekala la thuto e e kgethegileng le go amogelelwa lebaka le ke
Tona;
- ditokololo tse di sa feteng thataro tse di tlhomilweng ke Tona go ya ka
thato ya gagwe;
- ditokololo tse di sa feteng di le pedi tse di tseeleditsweng ke Bothati
go ya ka thato ya yona le go atlanegisiwa mo Toneng gore di thapiwe.
(5) Mo mabakeng a tlhagiso a a akanngwang mo temaneng (n) ya karolopotlana
(3) mokgatlho mongwe le mongwe kgotsa unione o tla dira tlhagiso e e sa feteng
e le nngwe.
(6) Tokololo ya Bothati kwa ntle ga Motlhankedimotsamaisi, e tla nna mo
ofising mo pakeng e e sa feteng dingwaga di le tharo, jaaka Tona a tla
tlhomamisa mo nakong ya tlhomo ya yona, mme tokololo e ka nne ya tlhomiwa gape
mo pakeng ya go ya pele ya ofisi fa nako ya yona ya ofisi e fela.
(7) E tla re fa Tona a tlatsa phatlhatiro nngwe le nngwe, a ise tlhogong
ditlamelo tsa karolopotlana (3).
(8) Ditokololo tse di akanngwang mo karolopotlaneng (2) le (3) di tla
tlhoma motho yo a nang le bokgoni ka kamogelo ya Tona go nna
motlhankedimotsamaisi mo mabakeng a tiro a a tla tlhomamisiwang ke Bothati ka
kamogelo ya Tona le tumalelano ya yona le Tona ya Matlotlo.
Ditiro tsa Bothati
- (1) Go ya ka ditshiamelo tsa karolopotlana (2) Bothati bo tla
- (i) okamela tlhabololo ya Letlhomeso la Borutegi jwa Bosethaba
(ii) go dira le go phasalatsa maikemisetso le mabaka a -
- kwadiso ya mekgatlho e e ikarabelang mo tlhomong ya maemo a thuto le
katiso kgotsa borutegi;
-
kamogelo ya mekgatlho e e ikarabelang mo tlhokomelong le
mo thunong ya dipholo go ya ka maemo a go nna jalo a borutegi;
-
go okamela tiragatso ya Letlhomeso la Borutegi jwa
Bosethaba, go akaretswa -
- kwadiso le kamogelo ya mekgatlho e e umakilweng mo temaneng (a) le
kabelo ya yona ya ditiro;
- kwadiso ya maemo le Borutegi jwa bosethaba;
- dikgato tsa go netefatsa tiragatso ya ditshiamelo tsa kamogelo; le
- dikgato tsa go babalela gore maemo a borutegi bo bo kwadisitsweng a
tshwantshanngwa le a bodithabathaba;
(2) Bothati bo tla tsweletsa maikaelelo a Letlhomeso la Borutegi jwa
Bosethaba jaaka go tlhagisitswe mo karolong 2 le go dira ditiro tsa Bothati
jaaka go tlhagisiwa mo karolongpotlana (1) -
-
go gakolola Tona ka merero e e amang kwadiso ya maemo le
borutegi; le
-
go rwala maikarabelo a taolo ya matlole a Bothati.
- Morago ga tirisano le mafapha a mmuso, mekgatlho ya molao, ditlamo,
mekgatlho le ditheo tse di ikarabelang mo thutong, katiso le go aba
disetifikeiti tsa maemo go ya ka Letlhomeso la Borutegi jwa Bosethaba.
- Go lebilwe bokgoni jwa Palamente le dikokoanotheo molao tsa diporofensi,
go ya ka karolo 126 ya Molaotheo, le tshiamelo le maatla a ditiro tsa
mekgatlho ya taolo ya yunibesiti kgotsa diyunibesiti le thekenikone kgotsa
dithekenikone jaaka go diriwa tlamelo mo Molaong wa Palamente.
Ditiro tsa Motlhankedimotsamaisi
- (1) Motlhankedimotsamaisi o tla
(2) Motlhankedimotsamaisi o tla thusiwa mo tirong ya gagwe go ya ka
karolopotlana (1) ke batlhankedi le badiri ba Bothati go ya ka ditlhokego tsa
gagwe mo lebakeng le.
- rwala maikarabelo a Bothati le go dira ditiro tsa bona go ya ka Molao;
- okamela batlhankedi le bathapiwa ba Bothati; le
- go nna motlhankedi yo a nang le maikarabelo a Bothati mo mading a a
amogelwang, dituelo tse di diriwang le dithoto tse di sutang tse di
rekilweng ke bothati.
Maatla a Bothati
-
(1)
- Bothati bo ka nne ba tlhoma dikomiti le go thapa batho mo dikomiting ba
e seng ditokololo tsa Bothati.
- Bothati bo tla tlhoma Modulasetulo wa komiti nngwe le nngwe.
- Bothati bo ka nne ba phatlhalatsa kgotsa ba rulaganya komiti seshwa.
- Bothati bo ka nne ba fetisetsa maatla a bona, go sa akaretswe maatla a a
umakilweng mo karolong e, go komiti nngwe le nngwe ya bona, fela bo ka se
tseelwe maatla a a fitisitsweng, e bile bo ka nne ba gogela morago phetiso
ya go nna jalo.
- Bothati bo ka nne ba mametlelela kgotsa ba beela thoko tshwetso nngwe le
nngwe ya komiti ya go nna jalo.
( 2) Bothati bo ka nne ba rarabolola diphapang tse di amanang
le tiro ya bona tse di umakilweng mo karolong 5.
(3) Bothati bo ka nne ba reka le go fedisa dithoto.
(4) Bothati bo ka dira gore go diriwe dipatlisiso tse bo di tsayang di
amana le tiro ya go dira ditiro tsa bona.
(5) Bothati bo ka dira tiro e nngwe bo e ka bo fiwang ke Tona e e amanang
le Letlhomeso la Borutegi jwa Bosethaba.
Dikopano tsa Bothati le dikomiti
- (1) Dikopano tsa Bothati kgotsa tsa Komiti di tla tshwarwa mo dinakong le
mo mafelong a a ka nneng a tlhagisiwa ke Modulasetulo wa Bothati kgotsa
Komiti.
(2) Tsamaiso ya Bothati kgotsa ya komiti e ka se kgoreletswe ke lebaka la
phatlhatiro e e bulegileng mo Bothating kgotsa mo Komiting.
(3) Fa Modulasetulo wa Bothati kgotsa komiti a se teng mo kopanong nngwe le
nngwe ya Bothati kgotsa komiti, jaaka go ka diragala, ditokololo tse di leng
teng di tla tlhopha gareng ga tsona motho go etelelapele kopano.
(4) Bothati bo ka nne ba tlhagisa ditaolo tse di amanang le tsamaiso mo
dikopanong tsa bona kgotsa mo dikopanong tsa dikomiti go akaretswa le khoramo
ya dikopano tsa go nna jalo.
Go tswa mo ofising ga ditokololo tsa Bothati
-
Modulasetulo kgotsa tokololo nngwe le nngwe ya Bothati bo bo
umakilweng mo karolong 4(3) o tla tlogela ofisi fa
- thoto ya gagwe e jewa kgotsa a tsena mo tumalelanong le banei molato ba
gagwe;
- tshwerwe jaaka motho yo a sa itekanelang mo tlhaloganyong go ya ka molao
mongwe le mongwe;
- a se teng mo dikopanong tse di latelaneng di le tharo tsa Bothati kwa
ntle ga llifi e a e filweng ke Bothati;
- a leboga tiro ka go dira kitsiso ka go kwalela Tona; kgotsa
- a bonwa molato wa tlolo molao mo pakeng ya gagwe ya ofisi le go romelwa
kwa kgolelegelong kwa ntle ga tshiamelo ya faene.
Matlole a Bothati
-
(1) Matlole a bothati a tla diriwa ke
(2) Bothati bo tla dirisa matlole a bona go duela ditshenyegelo tse di amanang
le go dira tiro ya bona.
- madi a a rebotsweng ke Palamente gore Bothati bo fitlhelele maikaelelo a
bona;
- madi a a amogetsweng ke bothati go ya ka melawana e e dirilweng go ya ka
karolo 14;
- madi a a bonweng ka mokgwa wa dikadimo tse di dirilweng ke Bothati ka
tetla ya Tona le tumalelano le Tona ya Matlotlo;
- Dikabelo, dikatso kgotsa seabe se se amogetsweng ke Bothati; le
- Merokotso ya dipeeletso.
- (3)
- (a) E tla re mo ngwageng mongwe le mongwe wa matlotlo go ya ka
tlhomamiso ya Tona komiti e tlhagise pegelo ya diphopoletso tsa lotseno le
ditshenyegelo tsa ngwaga o o latelang go Tona go fetisiwa.
(b) Madi a a akanngwang mo karolopotlaneng (1)(a) a tla
dirisiwa ke Bothati go ya ka kamogelo ya pegelo e e umakilweng mo temaneng
(a), mme tshalelo nngwe le nngwe e e sa solofelwang e tla fetisetswa jaaka
keretiti mo ngwageng o o latelang wa matlotlo.
(4) Go ya ka ditshiamelo tsa karolopotlana (3)(b)
Bothati bo ka nne ba beeletsa karolo nngwe le nngwe ya matlole ka mokgwa o o
tla amogelwang ke Tona ka tumalelano le Tona ya matlotlo.
(5) Bothati bo ka nne ba duedisa kgotsa ba tlhokomologa dituelo
- mo thebolong ya kwadiso nngwe le nngwe kgotsa kamogelo; le
- tirelo nngwe le nngwe e e tlhagisiwang ke Bothati.
Batlhankedi le badiri ba Bothati
-
Go ya ka mabaka a tiro a a tlhomamisitsweng ke Bothati ka
kamogelo ya Tona le tumalelano ya Tona ya Matlotlo, Bothati bo ka nne ba
thapa batlhankedi ba go nna jalo le badiri go ya ka ditlhokego tsa bona go
dira ditiro go ya ka molao.
Ditetlo le tuelo ya ditokololo tsa Bothati le dikomiti
- Modulasetulo le tokololo nngwe le nngwe ya Bothati le motho mongwe le
mongwe yo a thapilweng go nna tokololo ya komiti go ya ka karolo 7(1) yo a
seng mo tirong ya leruri ya mmuso o tla duelwa ke Bothati tebagano le tiro e
e dirilweng ke ene malebana le merero ya Bothati kgotsa komiti -
- dituelo tsa mosepele, ketleetso le ditetlo tse dingwe; mme
- Modulasetulo wa Bothati le ene o tla bona dituelo tsa tlaleletso jaaka
go ka tlhomamisa Tona ka tumalelano le Tona ya Matlotlo.
Thuno le pegelo ya ngwaga
- (1) Dibuka tsa diakhaonte le dipegelo tsa matlotlo tsa Bothati di tla
runiwa mo bokhutlong jwa ngwaga mongwe le mongwe wa matlotlo ke
Morunikakaretso.
(2) E tla re pele ga dikgwedi di le thataro morago ga bokhutlo jwa ngwaga
mongwe le mongwe wa matlotlo Bothati bo neele Tona pegelo ka mokgwa o o tla
tlhomamisiwang ke Tona, ya ditiro tsa yona mo tsamaong ya ngwaga wa matlotlo
go akaretswa balance sheet e e runilweng le pegelo ya lotseno le tshenyegelo.
(3) Tona o tla tlhagisa dikhopi tsa pegelo go akaretswa le balance sheet le
pegelo ya lotseno le tshenyegelo e e umakilweng mo karolongpotlana (2) kwa
Palamenteng mo sebakeng sa malatsi a le 14 morago ga kamogelo ya yona fa
Palamente e le mo kopanong ya tlwaelo, mme fa Palamente e se mo kopanong, e
tla nna mo malatsing a le 14 morago ga tshimologo ya kopano ya yona ya tlwaelo
e e latelang.
Melao
- Ka kamogelo ya Tona, Bothati bo ka nne ba dira melao e e amanang le
- morero mongwe le mongwe o go yang ka Molao o o tlhokegang kgotsa o
letliwang go beiwa;
- Madi a a duelwang Bothati tebagano le merero e e umakilweng mo karolong
10(5)(a) le (b); le
- Morero mongwe le mongwe o taolo ya ona e tlhokegang kgotsa o o
tshwanetseng wa diragadiwa mo tlamelong ya molao o.
Ditshiamelo tsa kgabaganyo tse di amanang le mekgatlho e e
leng teng
- (1) Mokgatlho mongwe le mongwe o o tlhomilweng ke molao o o dirang ditiro
tse di tshwanang le tsa Bothati jaaka go tlhagisiwa mo karolong 5 o tla
tswelelapele go dira ditiro tsa go nna jalo go fitlha mokgatlho oo o
fedisiwa kgotsa ditiro tsa ona di fetolwa ka molao.
(2) Ga go mokgatlho o o akantsweng mo karolongpotlana (1) o o tla fedisiwang e
bile ga go ditiro tsa mokgatlho wa go nna jalo tse di tla fetolwang go fitlha
Bothati le Mokgatlho di sekaseka ka bobedi bokao ba phediso ya go nna jalo
kgotsa phetolo le tiragatso ya Letlhomeso la Borutegi jwa Bosethaba le go
dira dikatlanegiso kwa go Tona.
(3) Karolo e ga e ne e dira mo mokgatlhong mongwe le mongwe o o tlhomilweng
ka molao wa poraefete wa yunibesiti.
Setlhogo khutswe
- Molao o, o tla bidiwa Molao wa Bothati jwa Borutegi jwa Aforika Borwa,
1995.
Print friendly version


text:
DITSELA TSA GO BONA BOITUMELO MO LELAPENG
Go Dira Gore Lenyalo la Bobedi le Atlege
HERMAN: * “Mosadi wa me wa ntlha o ne a tlhokafala ka ntlha ya kankere morago ga gore re nyalane ka dingwaga di le 34. Fa ke nyala gape, mosadi wa me e bong Linda o ne a ikutlwa e kete ke nnela go mmapisa le mosadi wa me wa ntlha. Se se neng sa gakatsa seemo ke gore gantsi ditsala tse ke sa bolong go nna le tsone di ne di rata go bua ka dinonofo tse dintle tse mosadi wa me yo o tlhokafetseng a neng a na le tsone mme seno se ne se kgopisa Linda.”
LINDA: “Morago ga gore ke nyalane le Herman, ke ne ke ikutlwa e kete monna wa me le ditsala tsa gagwe ba nna ba mpapisa le mosadi wa gagwe wa ntlha. E ne e le motho yo o rategang, yo o bonolo e bile a na le botho. Ka dinako tse dingwe ke ipotsa gore a ke tla tsamaya ke atamalana le ene jaaka mosadi wa gagwe wa ntlha.”
Linda le monna wa gagwe wa ntlha ba ne ba tlhalana mme ene le Herman ba itumelela go bo ba ile ba kopana. Le fa go ntse jalo, ba dumela gore mo lenyalong la bobedi go ka nna le dikgwetlho tse di neng di seo mo lenyalong la ntlha. *
Fa e le gore o ile wa tsena mo lenyalong gape, o ikutlwa jang ka lenyalo la gago la bobedi? Mosadi mongwe yo o bidiwang Tamara yo o neng a nyalwa gape dingwaga di le tharo morago ga go tlhalwa, a re: “Fa o nyalwa lekgetlho la ntlha, o ikutlwa e kete lenyalo la gago le tla nnela ruri. Mme ka lenyalo la bobedi, gongwe o ka se ikutlwe jalo, ka gore o nna o akantse gore lenyalo la gago la ntlha le ile la fela.”
Le fa go ntse jalo, banyalani ba le bantsi ba ile ba nna le boitumelo jwa mmatota morago ga go nyala gape. Ba ile ba dira gore lenyalo la bone le atlege—mme le wena o ka dira gore le la gago le atlege! Jang? Ela tlhoko dikgwetlho di le tharo tse di tlwaelegileng le kafa melaometheo ya Baebele e ka thusang go lebana le tsone ka teng. *
KGWETLHO 1: O LEKA GO DIRA GORE LENYALO LA GAGO LA NTLHA LE SE KA LA HUPETSA LENYALO LA GAGO LA GONE JAANONG.
Ellen yo o nnang mo Afrika Borwa a re: “Ga ke kgone go itlhokomolosa dilo tse re neng re di dira mo lenyalong la me la ntlha, segolobogolo fa re ya kwa mafelong a re kileng ra ya kwa go one le monna wa me wa ntlha. Ka dinako dingwe ke feleletsa ke bapisa monna yo ke nyalaneng le ene gone jaanong le monna wa me wa ntlha.” Ka fa letlhakoreng le lengwe, fa molekane wa gago a kile a bo a le mo lenyalong, o ka kgopisega fa gangwe le gape a nnela go bua ka lenyalo la pele.
KAKANTSHO: Amogela boammaaruri jwa gore ga go utlwale gore o lebelele gore wena kgotsa molekane wa gago lo tla lebala lenyalo la ntlha motlhofo fela, segolobogolo fa e le gore lenyalo leo le ile la tsaya dingwaga di le mmalwa. Tota e bile, batho bangwe ba dumela gore ka phoso ba ile ba bitsa balekane ba bone ka maina a balekane ba bone ba pele! O ka lebana jang le boemo jo bo ntseng jalo kgotsa a mangwe a a tshwanang le one? Baebele e gakolola jaana: “Lekang go tlhaloganyana.”—1 Petere 3:8, New Century Version.
O se ka wa thibela molekane wa gago gotlhelele go bua ka lenyalo la pele e le ka go bo o fufega. Fa molekane wa gago a ikutlwa gore o batla go bua ka botshelo jwa gagwe le molekane wa gagwe wa pele, mo reetse ka go mo akanyetsa. Gape, o se ka wa itlhaganelela go swetsa ka gore o a bapisiwa. Ian yo o ileng a nyala gape dingwaga di le lesome tse di fetileng a re: “Mosadi wa me, Kaitlyn, ga a ise a ko a gane gore ke bue ka mosadi wa me yo o tlhokafetseng. Go na le moo, o ne a e tsaya e le tsela ya go ithuta gore ke eng se se dirileng gore ke nne motho yo ke leng ene gompieno.” O ka fitlhela gore dipuisano tse di ntseng jalo di ka go thusa gore o atamalane thata le molekane wa gago yo mosha.
Tlhoma mogopolo mo dinonofong tse di tlhomologileng le tse di siameng tsa molekane wa gago wa gone jaanong. Gone ke boammaaruri gore molekane wa gago a ka tswa a se na dinonofo le bokgoni jo bo rileng jo molekane wa gago wa ntlha a neng a na le jone. Mme molekane wa gago wa gone jaanong a ka tswa a dira sentle thata mo dilong tse dingwe. Ka jalo, nonotsha kamano ya gago le molekane wa gago, ‘e seng ka go mmapisa le motho yo mongwe,’ mme ka go bontsha le go anaanela se o se ratang ka molekane wa gago. (Bagalatia 6:4) Monna mongwe yo o bidiwang Edmond yo o ileng a nyala gabedi, a re: “Fela jaaka go se na botsala bope jo bo tshwanang, ka tsela e e tshwanang ga go na manyalo ape a mabedi a a ka tshwanang.”
O ka nna tekatekano jang malebana le kafa o lebang ka teng dilo tse di itumedisang ka lenyalo la gago la ntlha le lenyalo la gago le lesha? Jared a re: “Nkile ka bolelela mosadi wa me gore lenyalo la me la ntlha le ne le tshwana le buka e e monate e nna le mosadi wa me wa ntlha re e kwadileng. Gangwe le gape nka nna ka boa ka bula buka eo le go e bala ke akanya ka dilo tse di itumedisang tse re di dirileng. Mme ga ke tshele mo bukeng eo. Go na le moo, nna le mosadi wa me re ikwalela buka ya rona mmogo mme ke mo ke tshelang gone ka boitumelo.”
LEKA SENO: Botsa molekane wa gago gore a o a tle a ikutlwe a sa gololesega fa go buiwa ka lenyalo la gago la ntlha. Itse dinako tse ka tsone go tla bong go sa siama go bua ka lenyalo la ntlha.
KGWETLHO 2: GA O GOLOLESEGE FA O NA LE DITSALA TSA BOGOLOGOLO TSE DI SA TLWAELANG MOLEKANE WA GAGO YO MOSHA.
Javier yo o ileng a nyala dingwaga di le thataro morago ga go tlhala, a re: “Nakonyana morago ga gore re nyalane, mosadi wa me o ne a ikutlwa e kete ditsala dingwe tsa me di ne di nna di mo tshwaya diphoso.” Monna mongwe yo o bidiwang Leo o ne a lebana le boemo jo bo farologaneng. A re: “Batho bangwe ba ne ba bolelela mosadi wa me kafa ba neng ba rata monna wa gagwe wa ntlha ka teng le kafa ba mo tlhologelelwang ka teng—ba bua jalo ke ntse ke le teng!”
KAKANTSHO: Leka go ipaya mo seemong sa ditsala tsa gago. Ian yo o umakilweng pelenyana a re: “Ke akanya gore ka dinako tse dingwe batho ba re sa bolong go nna ditsala le bone ba utlwa botlhoko thata e bile ga ba gololesege go tsalana le motho yo e leng fela bontlhanngwe jwa banyalani ba ba kileng ba ba itse.” Ka jalo, ‘nna tekatekano, o bontshe bonolo jotlhe mo bathong botlhe.’ (Tito 3:2) Letla ditsala le ba lelapa gore ba tlwaele seemo. E re ka o le mo lenyalong le lengwe, ditsala tsa gago di tla fetoga. Javier yo o nopotsweng pelenyana o bolela gore fa nako e ntse e tsamaya ene le mosadi wa gagwe ba ile ba boa ba nna ditsala gape le ditsala tsa bone tsa bogologolo. Gape a re: “Re leka go dira ditsala tse disha mmogo mme seo le sone se a thusa.”
Akanyetsa maikutlo a molekane wa gago fa lo itisa le ditsala tsa bogologolo. Ka sekai, fa go ka direga gore go buiwe ka lenyalo la gago la ntlha, dirisa botlhale gore molekane wa gago wa gone jaanong a se ka a ikutlwa a kgaphetswe kwa thoko. Seane sa Baebele sa re: “Fa motho a bua fela a sa akanye, mafoko ao a ka tlhaba jaaka tšhaka. Mme motho yo o botlhale o kelotlhoko ka se a se buang. Mafoko a gagwe a ka fodisa kutlobotlhoko.”—Diane 12:18, Holy Bible—Easy-to-Read Version.
LEKA SENO: Akanya ka maemo a a tla tlhabisang wena le molekane wa gago ditlhong. Tlotlang go sa le gale ka gore ke tsela efe e e molemo e lo tla itshwarang ka yone fa ditsala tsa lona di botsa dipotso kgotsa di akgela ka lenyalo la ntlha.
KGWETLHO 3: GA O KGONE GO IKANYA MOLEKANE WA GAGO YO MOSHA KA GONNE MOLEKANE WA GAGO WA PELE O NE A SA IKANYEGE.
Monna mongwe yo o bidiwang Andrew, yo mosadi wa gagwe a ileng a mo tlogela, a re: “Ke ne ke a tle ke tshabe go utlwisiwa botlhoko gape.” Moragonyana o ne a nyala mosadi wa gagwe yo a nnang le ene gone jaanong e bong Riley. O tswelela ka go re: “Gantsi ke ne ke ipotsa gore a ke tla kgona go tshwana le monna wa ga Riley wa ntlha. Tota e bile ke ne ke tshwenyegile gore o tla akanya gore ga ke a mo siamela a bo a ntlogela a tsaya mongwe o sele.”
KAKANTSHO: Bolelela molekane wa gago dilo tse di go tshwenyang o gololesegile. Baebele ya re: “Go na le go kgoreletsega ga dithulaganyo kwa go se nang puo ya sephiri teng.” (Diane 15:22) Kgabagare go buisana go ne ga thusa Andrew le Riley gore ba tshepane. Andrew a re: “Ke ne ka bolelela Riley gore ga nkitla ke dira gore tlhalo e nne tsela e e motlhofo ya go rarabolola mathata mme Riley o ne a ntlhomamisetsa se se tshwanang. Ka iketlo ke ne ka mo ikanya ka botlalo.”
Fa molekane yo o nang le ene gone jaanong a ile a utlwisiwa botlhoko mo lenyalong la pele, dira sotlhe se o ka se kgonang gore molekane wa gago a go ikanye. Ka sekai, Michel le Sabine, ba manyalo a bone a neng a felela ka tlhalo, ba ile ba dumalana gore ba tla bolelelana fa mongwe wa bone a kopane le molekane wa pele. Sabine a re: “Tumalano eno e ne ya dira gore re se ka ra nna le dipelaelo.”—Baefeso 4:25.
LEKA SENO: Fokotsa nako e o buisanang le motho wa bong bo sele mo sephiring ka yone, e ka tswa lo lebane, ka founo kgotsa le e leng ka Internet.
Manyalo a mantsi a bobedi a ile a atlega mme le la gago le ka atlega. Tota e bile, go farologana le lekgetlho la ntlha la fa o ne o tsena mo lenyalong, go ka direga gore gone jaanong o ikitse botoka. Andrew yo o nopotsweng pelenyana a re: “Ke bone kgomotso e kgolo mo lenyalong la me le Riley. Morago ga go nyalana dingwaga di le 13, re atamalane thata, mme le ka motlha ga re batla gore kamano ya rona e senyege.”
^ ser. 3 Maina a fetotswe.
^ ser. 5 Gone ke boammaaruri gore, loso lwa molekane le tlhalo di fedisa lenyalo ka ditsela tse di farologaneng. Setlhogo seno se kwaletswe go thusa batho ba ba mo maemong ano oomabedi go atlega mo lenyalong la bobedi.
^ ser. 7 Fa o batla tshedimosetso e e oketsegileng malebana le dikgwetlho tsa go godisa bana ba lenyalo la bobedi, bona motseletsele wa ditlhogo tsa “Dilo Tse di Dirang Gore Malapa a Motsadi wa Bobedi a Atlege” mo makasineng wa Tsogang! wa April 2012 o o gatisitsweng ke Basupi ba ga Jehofa.
IPOTSE JAANA . . .
Ke dinonofo dife tse di tlhomologileng tse molekane wa me a nang le tsone tse ke di ratang thata?
Fa go tlotliwa ka lenyalo la me la ntlha, nka dira jang gore motlotlo oo e nne o o tla dirang gore molekane wa me a ikutlwe a se na dipelaelo e bile a na le seriti?
Ithute mo go Oketsegileng
O KA NNA LE LELAPA LE LE ITUMETSENG
Ikanyege mo Molekaneng wa Gago
A go tila boaka mo lenyalong go supa gore balekane ba lenyalo ba a ikanyega?


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Mathaio 4:1-25
4 Foo Jesu a gogelwa ke moya kwa nageng+ go ya go raelwa+ ke Diabolo.2 Fa a sena go itima dijo malatsi a le masome a manè le masigo a le masome a manè,+ a utlwa a tshwerwe ke tlala.3 Gape, Moraedi+ a tla mme a mo raya a re: “Fa e le gore o morwa Modimo,+ raya maje ano o re a fetoge dinkgwe.”4 E rile a fetola a re: “Go kwadilwe ga twe, ‘Motho o tshwanetse go tshela, e seng ka senkgwe se le sosi, fa e se ka lefoko lengwe le lengwe le le tswang ka molomo wa ga Jehofa.’”+5 Foo Diabolo a mo tsaya a ya le ene kwa motseng o o boitshepo,+ a mo emisa mo setlhoeng sa tempele6 a mo raya a re: “Fa e le gore o morwa Modimo, ipiriganyetse kwa tlase;+ gonne go kwadilwe ga twe, ‘O tla naya baengele ba gagwe taelo kaga gago, mme ba tla go tshwara ka diatla, gore le fa e le ka nako epe o se ka wa itaaganya lonao lwa gago le leje+ lepe.’”7 Jesu a mo raya a re: “Gape go kwadilwe ga twe, ‘O se ka wa leka Jehofa Modimo wa gago.’”+8 Gape Diabolo a mo tsaya a ya le ene kwa thabeng e e kwa godimo ka tsela e e sa tlwaelegang, a mmontsha magosi otlhe a lefatshe+ le kgalalelo ya one,9 mme a mo raya a re: “Dilo tseno tsotlhe ke tla di go naya+ fa o ka wela fa fatshe mme wa nkobamela.”+10 Foo Jesu a mo raya a re: “Tsamaya, Satane! Gonne go kwadilwe ga twe, ‘Jehofa Modimo wa gago ke ene yo o tshwanetseng go mo obamela,+ e bile ke ene a le esi+ yo o tshwanetseng go mo direla tirelo e e boitshepo.’”+11 Foo Diabolo a mo tlogela,+ mme, bona! baengele ba tla mme ba simolola go mo direla.+12 Jaanong e rile a utlwa gore Johane o ne a tshwerwe,+ a tswa a ya kwa Galalea.+13 Gape, fa a sena go tloga kwa Nasaretha, a tla mme a aga mo Kaperenama+ go bapa le lewatle mo dikgaolong tsa Sebulone le Nafetali,+14 gore go tle go diragadiwe se se neng sa buiwa ka Isaia moporofeti, a re:15 “Wena lefatshe la Sebulone le lefatshe la Nafetali, go bapa le tsela ya lewatle, kwa moseja ga Joredane, Galalea+ wa ditšhaba!16 batho ba ba ntseng mo lefifing+ ba ne ba bona lesedi+ le legolo, mme fa e le ka ba ba ntseng mo lefatsheng la moriti wa loso, lesedi+ le ne la ba tlhabela.”+17 Go tloga ka nako eo go ya pele Jesu a simolola go rera a re: “Ikwatlhayeng,+ gonne bogosi+ jwa magodimo bo atametse.”18 Ya re a tsamaya go bapa le lewatle la Galalea a bona bana ba motho ba babedi, Simone+ yo o bidiwang Petere+ le Anderea morwarraagwe, ba digela letlowa la go tshwara ditlhapi kwa tlase mo lewatleng, gonne e ne e le batshwara ditlhapi.19 A ba raya a re: “Ntshalang morago, mme ke tla lo dira batshwari ba batho.”+20 Ba tlogela matlowa+ ka yone nako eo, ba mo sala morago.21 Ya re a tswelela gape a tswa koo a bona ba bangwe ba babedi+ ba e neng e le bana ba motho, Jakobe morwa Sebede+ le Johane morwarraagwe, ba le mo mokorong le Sebede rraabone, ba rokaganya matlowa a bone, mme a ba bitsa.22 Ba tlogela mokoro le rraabone ka yone nako eo, ba mo sala morago.23 Go tswa foo a tsamayatsamaya mo Galalea+ yotlhe,+ a ruta mo disinagogeng+ tsa bone a rera dikgang tse di molemo tsa bogosi e bile a alafa bolwetse+ jwa mofuta mongwe le mongwe le bokoa jwa mofuta mongwe le mongwe mo bathong.24 Mme pego kaga gagwe ya tswela kwa Siria+ yotlhe; mme ba mo tlisetsa botlhe ba ba mo seemong se se maswe,+ ba ba neng ba tshwenngwa ke malwetse a a farologaneng le ditlhokofatso, batho ba ba laolwang ke madimona le ba ba nang le bolwetse jwa go karalala+ le ba ba suleng ditokololo, mme a ba alafa.25 Ka gone boidiidi jo bogolo jwa mo sala morago go tswa kwa Galalea+ le Dekapolise le Jerusalema+ le Judea le go tswa kwa moseja ga Joredane.


text:
Tag: Cortana
bona thuso ka file explorer mo windows 10
Thuso mo File Explorer
Ditlhogo tsa maemo a a kwa godimo
Dikarabo tsa dipotso di le mmalwa tse di nang le go bodiwa ka File Explorer ke tseno:
Ke tshwanedisa Phitlhelelofefo jang?
OneDrive e dira jang mo Windows 10?
Dilaeborari tsa me di kae?
Continue reading “bona thuso ka file explorer mo windows 10”
goreng cortana e seyo mo kgaolong ya rona kgotsa mo puong ya rona
Cortana ea libakeng le lipuo
Libakeng & lipuo
Ho sebelisa Cortana, tikoloho le puo di-setting lokela ho aligned. Bona tse latelang lethathamo la libakeng tseo Cortana e fumaneha, ‘me e lekanang puo mong le e mong ea ba libakeng.
Continue reading “goreng cortana e seyo mo kgaolong ya rona kgotsa mo puong ya rona”


text:
For two young Batswana feminists, the academic terminology that has been popularised in online-driven social activism is useful but limited. When they couldn’t articulate what feminism is in their mother tongue, they decided to translate these so-called ‘woke’ terms into Setswana.
There is nothing new about people constantly berating black feminists and telling them that their feminisms are unAfrican. This is mainly because of some belief that feminist ideology is Western. But a little rummaging through history shows us that the earliest forms of African feminism existed in pre-colonial Africa.
The Dahomey Amazons of Benin are a fine example. For us, though, the idea of feminism was introduced in English, our understanding cemented by the academic work of feminist theorists such as bell hooks and Pumla Dineo Gqola. But the limited naming of feminist ideological terms in African languages creates a bridge between our intersecting worlds.
As Batswana feminists, we decided to bridge the language barrier by explaining some of the terms in our language. This is a love project that began with a tweet and has become something unimaginable and exciting. There is something affirming about knowing that we can explain and discuss patriarchy in ways our grandmothers, mothers and sisters can understand and take part in.
Ableism (ist): Kgatelelo le tshotlako ya batho ba ba golafetseng mo mmeleng kgotsa mo tlhaloganyong
Abortion: Tshenyo boimana
Activism: Tiro ya go tlhatlosa le go fetola ditshwanelo tsa batho ka maikaelelo a go tlisa phetogo mo setšhabeng
(Gender) activist: Mofetoladilo mo dikgang le ditiro tse di amanang le bong
(Human rights) activist: Molwela ditshwanelo tsa batho
Body shaming: Nyenyafatso le tshotlo ya mebele ya batho
Body positivity: Netefatso le kgothatso ya mebele e e farologaneng
Cisgender: Motho o bong ba gagwe bo tsamaisanyang le botonanyana kgotsa bonamagadi ba gagwe
Cishet (cisgender heterosexual): Motho o bong ba gagwe bo tsamaisanyang le botonanyana kgotsa bonamagadi ba gagwe gape a nang le kgatlhego mo bathong ba bong bo bo fapaneng le ja gagwe
Domestic violence: Kgokgontso ya mo malapeng
(Gender) equality: Ga ditshwanelo le ditshono tsa batho di sa angwe ke bong ba bona
Femicide: Dipolao tsa bomme/basadi
Feminism: Tumelo mo ditshwanelong le kgololesego ya bomme/basadi
Feminist: Modumedi mo ditshwanelong le kgololesego ya bomme/basadi
Gay: Monna o o ratanang, le go tlhakanela dikobo le banna ba bangwe
Gender: Bong
Heterosexual: Motho o a nang le kgatlhego mo bathong ba bo bong bo bo farologaneng le ja gagwe
Homosexual: Motho o a nang le kgatlhego mo bathong ba bo bong bo tshwanang le ja gagwe
Intersectionality: Thuto ka mokgwa o dikgatelelo tsa letso, bong le maemo di kopanang
Intersex: Motho o tlhakantseng di karolo tsa botonanyana le bonamagadi Intimate partner violence: Kgokgontso ya baratani kgotsa banyalani
(Social) justice: Tlhokokgobelelo e amanang le tlhatloso ya ditshwanelo tsa batho
Kyriarchy: Tsamaiso ya kgobelelo le kgatelelo mo setšhabeng
Lesbian: Mosadi o o ratanang, le go tlhakanela dikobo le basadi ba bangwe
Male privilege: Tlotla e e faphegileng e fiwang banna, fela ka gore ke ba bong joo
Masculinity: Mekgwa le boitshwaro jo bo rileng, e e tsamaisanang le go nna monna mo setšhabeng
Misogynoir: Kgobelelo ya basadi ba bantsho
Misogyny: Kgobelelo ya basadi
Nonbinary (gender nonconforming): Motho o tebego ya gagwe e sa netefatseng bong ba gagwe
Objectification: Go leba, kgotsa go tshwara motho, segolo jang mosadi, jaaka sedirisiwa
Oppression: Kgatelelo
Patriarchy: Tsamaiso kakaretso ya setšhaba, e e fang banna marapo le maatla a go busa le go gatlaka basadi
Privilege: Tlotla e faphegileng e e fiwang setlhopa sengwe sa batho, fela ka gore ba wela mo setlhopheng seo
Queer: Lefoko kakaretso la batho ba ba se nang kgatlhego mo bathong ba bong bo bo fapaneng
Rape culture: Mekgwa e setšhaba se nolofatsang kgonagalo le tiragalo ya petelelo le kgokgontsho e amanang le tsa thobalano
Rape: Petelelo/Thubetso
Sex: Bong go ya ka botonanyana kgotsa bonamagadi
Sexual intercourse: Thobalano, Morobalo
Sex workers: Bagwebi/badiri ka mmele
Street harassment: Ĝo leba, kgotsa go tshwara motho, segolo jang mosadi, jaaka sedirisiwa mo pepeneneng
Toxic masculinity: Mekgwa le boitshwaro jo bo bosula, bo bo tsamaisanang le go nna monna mo setšhabeng, mme e nolofatsa kgatelelo ya basadi le banna ba bangwe
Victim blaming: Go tshwaya phoso batswa-setlhabelo ba borukhutli jo bo amanang le petelelo kgotsa kgatatelelo ya basadi
White privilege: Tlotla e e faphegileng e fiwang batho basweu, fela ka gore ke ba letso leo
X (Referring to Mx, pronounced mix): Maemo a a fiwang motho o o tebego ya gagwe e sa netefatseng bong ba gagwe
Ze (A pronoun some nonbinary people use instead of “he” or “she”, pronounced zee): Maemedi a puo ya Setswana, jaaka dipuo tse dingwe tsa batho bantsho, ga a tlhaole batho ka bong*
* Many African languages, including Setswana, don’t have gender-specific pronouns
Reporting by Pontsho Pilane and Lorato Palesa Modongo. This article originally appeared on the Mail & Guardian.


text:
DIPOLELO TSE DI TSHWANTSHITSWENG TSA BAEBELE
Aborahame o Nna Tsala ya Modimo
Ithute lebaka la go bo Baebele e bitsa Aborahame e re ke “tsala ya ga Jehofa.” (Jakobe 2:23) Bala polelo eno mo Internet kgotsa printa PDF.
TSE DINGWE TSE O KA DI ITSEELANG
Jehofa o Naya Solomone Botlhale
Kgosi Solomone o ne a le botlhale go gaisa dikgosi tsotlhe tsa lefatshe. Go tlile jang gore Solomone a nne botlhale? Ke diphoso dife tse a ileng a di dira?
Dafide ga a Tshabe Sepe
Goreng Dafide a ne a dumela gore a ka fenya Goliathe? Ke eng se se ka go thusang go dira se se siameng?
Samuele o Tlhopha go Direla Jehofa
Samuele o ne a bona batho ba ba nang le maikarabelo ba dira dilo tse di bosula. Ke eng se se mo thusitseng gore a tswelele a direla Jehofa?


text:
BASHA BA BOTSA JAANA
Lebaka La go Bo ke sa Tshwanela go Dumela Sengwe le Sengwe Se se Mo Metsweding ya Tshedimosetso?—Karolo 2: Tsa Basimane
Metswedi ya tshedimosetso e tlhalosa batho jang?
Leba mafoko ano mme o arabe dipotso tse di latelang.
Ke mafoko afe a a tlhalosang tsela e metswedi ya tshedimosetso (go akaretsa difilimi, thelebishene le dipapatso) e bontshang basimane ka yone?
Ke mafoko afe a a tlhalosang tsela e wena o ka ratang go itsewe ka yone?
Gongwe dikarabo tsa gago tsa potso ya ntlha di tswa mo kholomo 1 mme tsa potso ya bobedi di tswa mo kholomo 2. Fa go ntse jalo, o arabile sentle tota. Ka ntlha yang? Ka gonne tsela e metswedi ya tshedimosetso e tlhalosang banna ka yone ga e bontshe se tota wena o leng sone—kgotsa motho yo o tshwanetseng go nna ene. Ela tlhoko lebaka la seo.
Gantsi metswedi ya tshedimosetso e dira gore go lebege e kete banna ba rata ntwa le gore ke ditsuolodi. Buka ya Why Boys Don’t Talk
—and Why It Matters ya re banna ba ba tumileng thata mo thelebisheneng, mo difiliming le mo metshamekong “ke diganka e bile ke bo ntwa dumela. . . . Ntlha ke gore motho o tshwanetse go nna seganka le go rata ntwa gore ba bangwe ba mo rate.”
Se o ka akanyang ka sone: A go nna ntwa dumela go ka go thusa gore o nne tsala, modirimmogo kgotsa monna o o molemo? Fa o rumolwa, ke eng se se tlang mo tlhaloganyong ya gago—a ke go bontsha gore o galefile kgotsa a ke go laola maikutlo a gago? Ke eng se se tla bontshang gore o monna tia?
Baebele ya re: “Yo o bonya go galefa o botoka go gaisa monna yo o thata, mme yo o laolang moya wa gagwe o botoka go gaisa yo o thopang motse.”—Diane 16:32.
Metswedi ya tshedimosetso e dira gore go lebege e kete banna ba rata thobalano mo go feteletseng. Chris wa dingwaga tse 17 a re: “Mo difiliming le mo thelebishine, gantsi basimane ba ratana le basetsana ba le bantsi.” Gary wa dingwaga tse 18 le ene a re: “Basimane ba ba bontshiwang mo metsweding ya tshedimosetso ba rata thobalano mo go feteletseng.” Ka sekai, difilimi dingwe di dira gore go lebege e kete selo se basimane ba batlang go se dira fela ke go ijesa monate, go nwa le thobalano.
Se o ka akanyang ka sone: A seo ke se o batlang? A monna tia fa a bona basadi o bona thobalano fela kgotsa o a ba tlotla?
Baebele ya re: “Mongwe le mongwe wa lona a itse kafa a ka tsholang sejana sa gagwe ka gone se le boitshepo e bile se tlotlega, e seng mo go eletseng tlhakanelodikobo ka bopelotshetlha.”—1 Bathesalonika 4:4, 5.
Metswedi ya tshedimosetso e dira gore go lebege e kete basimane ke batho ba ba sa batleng go rwala maikarabelo. Gantsi difilimi le mananeo a mantsi a thelebishene a bontsha basimane e le batho ba ba ditshwakga e bile ba sa kgone go dira sepe. Gongwe ke lone lebaka le le dirang gore bagolo ba akanye gore basimane ga ba na bokgoni jo bo kalo. Gary yo go builweng ka ene fa godimo a re: “Fa ke ne ke tshwara dingwaga di le 16, go ne go le thata go bona tiro ka gonne borakgwebo ba le bantsi ba ne ba batla go hira basadi fela. Ba ne ba tsaya gore basimane botlhe ga ba batle go rwala maikarabelo e bile ga ba ikanyege!”
Se o ka akanyang ka sone: A go siame gore re swetse ka go re basimane ga ba batle go rwala maikarabelo e bile ga ba ikanyege? O ka bontsha jang gore wena ga o a nna jalo?
Baebele ya re: “A motho ope a se ka a lebela bosha jwa gago kwa tlase le ka motlha. Go na le moo, nna sekao sa ba ba ikanyegang, mo go bueng, mo boitshwarong, mo loratong, mo tumelong, mo boitshekong.”—1 Timotheo 4:12.
Se o tshwanetseng go se itse
Metswedi ya tshedimosetso e ka go tlhotlheletsa fela thata. Ka sekai, e ka dira gore o akanye gore o tshwanetse go latela feshene gore o kgone go tuma. Colin wa dingwaga tse 17 a re: “Dipapatso di bontsha basimane ba apere ka tsela e e dirang gore basetsana ba ba rate. Motho a ka raelesega go reka diaparo tseo. Ke ile ka wela mo seraing seo makgetlo a le mmalwa!”
Se o ka akanyang ka sone: A tsela e o aparang ka yone e bontsha se tota o leng sone kgotsa a o dira se o bonang ba bangwe ba se dira? Ke mang yo o latlhegelwang ke madi fa o nna o lelekisana le feshene e ntšha?
Baebele ya re: “Tlogelang go bopega jaaka tsamaiso eno ya dilo.”—Baroma 12:2.
Basetsana ba ka nna ba se ka ba go kgatlhegela go le kalo fa ba lemoga gore o sala mmudubudu morago. Ela tlhoko gore bangwe ba bone ba reng:
“Ga ke rate mosimane yo o ipelaelang e bile a leka go itumedisa batho ba bangwe go na le moo ke rata mosimane yo o sa lekeng go itira motho yo a seng ene. Mosimane yo o lekang go kgatlha batho o feleletsa a lebega e le sematla!”
—Anna.
“Dipapatso di dira gore basimane ba akanye gore ba tlhoka go nna le didirisiwa tse di rileng kgotsa gore ba lebege ka tsela nngwe gore ba ratwe ke basetsana. Fa mosetsana a gola, ga a sa tlhole a kgatlhwa ke dilo tseo. Go na le moo, o leba dinonofo tse dintle tse monna a nang le tsone e bile o leba tsela e a tshwarang ba bangwe ka yone. Ka sekai, basetsana ba rata basimane ba ba ikanyegang.”
—Danielle.
“Gantsi mosimane wa maratagolejwa o mabela, jaanong nna ga ke rate motho yo o ntseng jalo. O ka nna mosimane yo montle go ba gaisa botlhe mo lefatsheng mme fa o na le mekgwa e e bodileng, o nna maswe le go feta.”
—Diana.
Se o ka akanyang ka sone: Baebele fa e bua ka Samuele fa a ne a le mmotlana ya re “o ne a ntse a golela pele e bile a ratega mo ponong ya ga Jehofa le ya batho.” (1 Samuele 2:26) Ke dinonofo dife tse o tshwanetseng go nna le tsone gore o buiwe bontle jaana?
Baebele ya re: “Tswelelang pele jaaka banna.”—1 Bakorintha 16:13.
-
Se o ka se dirang
Se nne madumelagotlhe. Ela tlhoko mafoko ano a Baebele: “Sengwe le sengwe se se mo lefatsheng—keletso ya nama le keletso ya matlho le go bontsha ka mabela se motho a nang le sone mo botshelong—ga se tswe mo go Rara, mme se tswa mo lefatsheng.”—1 Johane 2:16.
Metswedi ya tshedimosetso e dirisa dilo tseno go ikhumisa mme e dira gore go lebege e kete di siame fela. Ka jalo, se nne madumelagotlhe. Gantsi babapatsi ba dira dilo ka gonne ba batla madi.
Itse se o se batlang. Baebele ya re: “Lo apare botho jo bosha, jo bo ntšhafadiwang ka kitso ya boammaaruri go ya ka setshwano sa Ene yo o neng a bo bopa”—e seng go ya ka setshwano sepe se sele.—Bakolosa 3:10.
Go go thusa go latela kgakololo eno, akanya ka dinonofo tse o di tlhophileng kwa tshimologong—dinonofo tse o batlang go itsege ka tsone. Ke eng fa o sa simolole gone jaanong go nna le tsone kgotsa go tokafatsa mo go tse o nang le tsone?
Batla dikao tse di molemo tse o ka di latelang. Baebele ya re: “Yo o tsamayang le batho ba ba botlhale o tla nna botlhale.” (Diane 13:20) Ke banna bafe ba ba botlhale ba o ba itseng? Ba bangwe ba ka tswa ba mo lelapeng la gaeno ba ba jaaka rre wa gago kgotsa malome wa gago. Bangwe e ka tswa e le banna ba ba godileng kgotsa ba o ba itseng. Go na le banna ba bantsi ba ba tlhomang sekao se se molemo mo phuthegong ya Basupi ba ga Jehofa. Baebele e bua ka batho ba ba molemo ba o ka ratang go tshwana le bone, ba ba jaaka Tito yo o ileng a tlhomela basha sekao se se molemo se ba ka se latelang.
—Tito 2: 6-8.
Kakantsho: Bala buka ya Etsa Tumelo ya Bone mme o ithute ka banna ba ba tlhomologileng ba ba jaaka Abele, Noa, Aborahame, Samuele, Elija, Jona, Josefa le Petere.


text:
Lekgotla la Puso la Itshireletso le tlhomilwe ka molawana wa tsa itshireletso wa 21:08 go thusa puso ka tsa itshireletso. Karolwana ya bo 11 ya molao o e tlhalosa ditiro tsa lekgotla le jaana:
• go kganela go gatlhamela ga mongwe le mongwe mo dikagong tsa puso le go laola metsamao ya batho le batswakwa mo dikagong tsa puso
• Go nna go tlhomilwe dikago tsa puso leitlho
• Go tlhatlhoba dikago tsa puso ka metlha le dithoto tse dingwe tsa puso
Mo go direng tiro ya lone, lekgotla le tlaa tlotla diphiri tse di di kopanang le tsone ka ntlha ya tiro ya lone
Badiredi ba itshireletso ba ka nna ba tshwara motho ka ka taolo kgotsa e seyo gio tsw akwa mookameding wa bone yo o senyang a mmona kgotsa yo o nang le mabaka a a tletseng go mmelaelaborukutlhi bongwe kwa modiri yoo a leng teng kana motho fela yo o fitlhelwang a leka go senya kwa dikagaong tsa puso fa modiri yoo a le mo tirong.


text:
KGAOLO YA LESOMETHARO
Tsela e Modimo a Lebang Botshelo ka Yone
Modimo o leba botshelo jang?
Modimo o leba jang go senya mpa?
Re bontsha jang gore re tlotla botshelo?
1. Ke mang yo o bopileng dilo tsotlhe tse di tshelang?
“JEHOFA ke Modimo ka boammaaruri. Ke Modimo yo o tshelang,” go ne ga bolela jalo moporofeti Jeremia. (Jeremia 10:10) Mo godimo ga moo, Jehofa Modimo ke Mmopi wa dilo tsotlhe tse di tshelang. Dibopiwa tsa legodimo di mmaka jaana: “O bopile dilo tsotlhe, mme ka ntlha ya thato ya gago di ne tsa nna gone e bile di ne tsa bopiwa.” (Tshenolo 4:11) Kgosi Dafide o ne a bolela jaana mo pineng ya pako e a neng a e opelela Modimo: “O na le motswedi wa botshelo.” (Pesalema 36:9) Seno se raya gore botshelo ke mpho e e tswang kwa Modimong.
2. Modimo o dirile eng go re thusa go tswelela re tshela?
2 Gape, Jehofa ke ene a dirang gore re tswelele re tshela. (Ditiro 17:28) Ke ene a re nayang dijo tse re di jang, metsi a re a nwang, moya o re o hemang le lefatshe le re nnang mo go lone. (Ditiro 14:15-17) Jehofa o dirile seno ka tsela e e dirang gore botshelo bo nne monate. Mme gore re itumelele botshelo ka botlalo, re tshwanetse go ithuta melao ya Modimo le go e ikobela.—Isaia 48:17, 18.
GO BONTSHA GORE RE TLOTLA BOTSHELO
3. Modimo o ne a leba jang go bolawa ga ga Abele?
3 Modimo o batla gore re tlotle botshelo—jwa rona le jwa ba bangwe. Ka sekai, mo motlheng wa ga Adame le Efa, morwa wa bone e bong Kaine o ne a galefela monnawe e bong Abele fela thata. Jehofa o ne a tlhagisa Kaine gore bogale jwa gagwe bo ne bo ka felela ka gore a dire boleo jo bo masisi. Kaine o ile a tlhokomologa tlhagiso eo. O ne ‘a tlhasela Abele monnawe mme a mmolaya.’ (Genesise 4:3-8) Jehofa o ne a otlhaela Kaine go bolaya monnawe.—Genesise 4:9-11.
4. Mo Molaong wa ga Moshe, Modimo o ne a gatelela jang tsela e e tshwanetseng ya go leba botshelo?
4 Diketekete tsa dingwaga moragonyana, Jehofa o ne a naya batho ba Iseraele melao go ba thusa gore ba mo direle ka tsela e a e amogelang. E re ka ba ne ba newa melao eno ka moporofeti Moshe, ka dinako tse dingwe e bidiwa Molao wa ga Moshe. Karolo nngwe ya Molao wa ga Moshe e ne e re: “O se ka wa bolaya motho.” (Duteronome 5:17) Seno se ne se bontsha Baiseraele gore Modimo o tsaya botshelo jwa motho bo le botlhokwa le gore batho le bone ba tshwanetse go tsaya botshelo jwa ba bangwe bo le botlhokwa.
5. Re tshwanetse go leba go senya mpa jang?
5 Go tweng ka botshelo jwa ngwana yo a iseng a tsalwe? Go ya ka Molao wa ga Moshe, go ne go sa siama go bolaya ngwana yo a neng a sa ntse a le mo popelong ya ga mmaagwe. Ee, tota le botshelo jwa ngwana yo a iseng a tsalwe bo botlhokwa thata mo go Jehofa. (Ekesodo 21:22, 23; Pesalema 127:3) Seno se raya gore go senya mpa ga go a siama.
6. Ke ka ntlha yang fa re sa tshwanela go tlhoa batho ba bangwe?
6 Go tlotla botshelo go akaretsa go leba batho ba bangwe ka tsela e e siameng. Baebele ya re: “Mongwe le mongwe yo o tlhoileng mokaulengwe wa gagwe ke mmolai, mme lo a itse gore ga go na mmolai ope yo botshelo jo bo sa khutleng bo ntseng mo go ene.” (1 Johane 3:15) Fa e le gore re batla go bona botshelo jo bo sa khutleng, ga re a tshwanela go tlhoa batho ba bangwe gotlhelele, ka gonne letlhoo ke lone le gantsi le bakang thubakanyo. (1 Johane 3:11, 12) Go botlhokwa gore re ithute go ratana.
7. Ke mekgwa efe e e bontshang go sa tlotle botshelo?
7 Go tweng ka go tlotla botshelo jwa rona ka namana? Gantsi batho ga ba batle go swa, le fa go ntse jalo ba bangwe ba ipaya mo kotsing ya go swa ka ntlha ya ditiro dingwe tsa go ijesa menate. Ka sekai, batho ba le bantsi ba goga motsoko, matekwane kgotsa ba dirisa diokobatsi fela gore ba itlose bodutu. Dilo tse di ntseng jalo di senya mmele e bile gantsi di bolaya batho ba ba di dirisang. Motho yo o dirisang dilo tseno ga a lebe botshelo bo le boitshepo. Ditiro tse di ntseng jalo ga di phepa mo matlhong a Modimo. (Baroma 6:19; 12:1; 2 Bakorintha 7:1) Re tshwanetse go tlogela mekgwa e e ntseng jalo gore re tle re kgone go direla Modimo ka tsela e a e amogelang. Le fa go ka tswa go se motlhofo go dira jalo, Jehofa a ka re naya thuso e re e tlhokang. E bile o anaanela maiteko a re a dirang a go bontsha gore re leba botshelo jwa rona e le mpho e e tlhwatlhwakgolo e e tswang kwa go ene.
8. Ke ka ntlha yang fa re tshwanetse go ela tlhoko gore re tshela ka tsela e e sireletsegileng ka dinako tsotlhe?
8 Fa e le gore re tlotla botshelo, re tla ela tlhoko gore re tshela ka tsela e e sireletsegileng ka dinako tsotlhe. Ga re kitla re nna botlhaswa ka botshelo jwa rona e bile ga re kitla re bo tsenya mo kotsing fela ka ntlha ya go bo re batla go ijesa monate. Re tla ela tlhoko gore re se ka ra kgweetsa dikoloi tsa rona botlhaswa le gore re se ka ra tsenela metshameko e e tletseng thubakanyo kgotsa e e kotsi. (Pesalema 11:5) Molao wa Modimo o o neng o neetswe Iseraele wa bogologolo o ne o re: “Fa go direga gore o age ntlo e ntšha [e e nang le borulelo jo bo sephaphathi], o direle borulelo jwa gago lobotana lo lo thekeletsang [kgotsa lobotana lo lo khutshwane], gore o se ka wa tlisetsa ntlo ya gago molato wa madi ka gonne mongwe yo o wang a ka nna a wa mo go yone.” (Duteronome 22:8) Go dumalana le molaomotheo ono, ela tlhoko gore dilo tse di tshwanang le ditepisi mo ntlong ya gago di mo boemong jo bo siameng gore ope a se ka a kgopiwa, a wa mme a bo a gobala thata. Fa o na le koloi, ela tlhoko gore ga e kotsi fa o e kgweetsa. O se ka wa letla ntlo kgotsa koloi ya gago e nna kotsi mo go wena kgotsa mo go ba bangwe.
9. Fa e le gore re tlotla botshelo, re tla tshwara diphologolo jang?
9 Go tweng ka botshelo jwa diphologolo? Le jone bo boitshepo thata mo Mmoping. Modimo o letla gore diphologolo di bolawe gore di jewe le go dira diaparo ka matlalo a tsone kgotsa gore di se ka tsa tlhagisetsa batho kotsi. (Genesise 3:21; 9:3; Ekesodo 21:28) Le fa go ntse jalo, ga go a siama go tshwara diphologolo ka tsela e e setlhogo kgotsa go itlosa bodutu ka go di bolaya e bile fa re dira jalo, seno se tla bo se bontsha gore ga re tseye botshelo bo le boitshepo gotlhelele.—Diane 12:10.
GO TLOTLA MADI
10. Modimo o ne a bontsha jang gore go na le tsela e botshelo le madi di amanang ka yone?
10 Fa Kaine a sena go bolaya monnawe e bong Abele, Jehofa o ne a mo raya a re: “Madi a ga monnao a goela kwa go nna go tswa mo mmung.” (Genesise 4:10) Fa Modimo a ne a bua ka madi a ga Abele, o ne a bua ka botshelo jwa gagwe. Kaine o ne a fedisitse botshelo jwa ga Abele, mme o ne a tshwanetse go otlhaelwa seo. Go ne go ntse jaaka e kete madi, kgotsa botshelo jwa ga Abele, bo ne bo goela kwa go Jehofa gore a bo atlholele. Morago ga Morwalela wa motlha wa ga Noa, go ne ga bontshiwa gape kafa botshelo le madi di amanang ka gone. Pele ga Morwalela, batho ba ne ba ja maungo fela, merogo, dijo tsa ditlhaka le manoko. Mme morago ga Morwalela, Jehofa o ne a raya Noa le bomorwawe a re: “Phologolo nngwe le nngwe e e tsamayang e e tshelang e ka nna ya nna dijo tsa lona. Jaaka go ntse ka dimela tse di tala, ke di lo naya tsotlhe.” Le fa go ntse jalo, Modimo o ne a ba beela thibelo e e reng: “Fela nama e e nang le moya wa yone [kgotsa botshelo]—madi a yone—lo se ka lwa e ja.” (Genesise 1:29; 9:3, 4) Go bonala sentle gore mo go Jehofa, botshelo jwa setshedi le madi a sone di amana fela thata.
11. Modimo o ne a iletsa eng ka madi go tloga fela mo motlheng wa ga Noa?
11 Re bontsha gore re tlotla madi ka go se a je. Mo Molaong wa ga Moshe o Jehofa a neng a o naya Baiseraele, o ne a ba laela a re: “Fa e le motho ope . . . yo e reng fa a tsoma a ba a tshwara phologolo ya naga kgotsa nonyane e e ka jewang, foo a a tsholole madi a yone a a bipe ka lorole . . . ke ne ka raya bomorwa Iseraele ka re: ‘Lo se ka lwa ja madi a nama ya mofuta ope fela.’” (Lefitiko 17:13, 14) Taelo ya Modimo ya gore madi a phologolo a se ka a jewa, e la ntlha e neng ya newa Noa dingwaga di ka nna 800 pelenyana, e ne e sa ntse e dira. Go ne go ka se ka ga tsoga dipotso malebana le gore Jehofa o ne a leba jang kgang eno ya madi: Batlhanka ba gagwe ba ne ba ka ja nama ya phologolo mme e seng madi a yone. Ba ne ba tshwanetse go tshololela madi a yone mo mmung—mo go neng go tshwana le gore ba ne ba busetsa botshelo jwa phologolo eo kwa Modimong.
12. Ke taolo efe ka madi e e sa ntseng e dira le gompieno e moya o o boitshepo o neng wa e ntsha mo lekgolong la ntlha la dingwaga?
12 Bakeresete ba neilwe taelo e e tshwanang le eo gompieno. Baaposetoloi le banna ba bangwe ba ba neng ba eteletse balatedi ba ga Jesu pele mo lekgolong la ntlha la dingwaga ba ne ba kopana mmogo go tla go dira tshwetso ya gore ke ditaelo dife tse di neng di tshwanetse go ikobelwa ke botlhe mo phuthegong ya Bokeresete. Ba ne ba dira tshwetso e e latelang: “Moya o o boitshepo le rona ka borona re bone go le molemo go se lo okeletse mokgweleo o mongwe, fa e se dilo tseno tse di tlhokegang, go nna lo ithiba mo dilong tse di isediwang medingwana ditlhabelo le mo mading le mo dilong tse di kgamilweng [go sa tshololwa madi a phologolo] le mo kgokafalong.” (Ditiro 15:28, 29; 21:25) Ka jalo, re tshwanetse go ‘nna re ithibile mo mading.’ Mo matlhong a Modimo, go dira jalo go botlhokwa fela jaaka go ithiba mo kobamelong ya medingwana le mo boitsholong jo bo maswe jwa tlhakanelodikobo.
13. Tlhalosa sekai se se bontshang gore go ithiba mo mading gape go akaretsa le go se tshelwe madi.
13 A taelo ya go ithiba mo mading e akaretsa le go ithiba mo go tshelweng madi? Ee. Ka sekai: A re re ngaka e go laela gore o se ka wa nwa bojalwa. A seno se tla bo se raya gore le fa o sa bo nwe, o ka nna wa itlhaba lomao wa bo tsenya mo mmeleng wa gago ka ditshika? Nnyaa! Ka tsela e e tshwanang, go ithiba mo mading go raya gore re se ka ra a tsenya mo mmeleng wa rona ka tsela epe fela. Ka jalo, taelo ya go ithiba mo mading e raya gore re se ka ra letla ope go re tshela madi ka go a tsenya mo mmeleng wa rona ka ditshika.
14, 15. Fa dingaka di re molwetse o tshwanetse go tshelwa madi, o tla tsibogela seo jang mme ka ntlha yang?
14 Go tweng fa e le gore Mokeresete o gobetse thata kgotsa o tlhoka go dirwa karo nngwe e e masisi? A re re gongwe dingaka di mo raya di re o tshwanetse go tshelwa madi, go seng jalo o tla swa. Gone ke boammaaruri gore Mokeresete ga a kitla a batla go swa. E re ka a tla bo a batla go boloka mpho e e molemo ya botshelo e a e neilweng ke Modimo, o tla amogela kalafi ya mofuta mongwe o sele e go sa dirisiweng madi mo go yone. O tla rata gore dingaka di mo alafe fa e le gore di kgona go dira jalo mme di mo neye melemo mengwe mo boemong jwa go mo tshela madi.
15 A Mokeresete a ka tlola molao wa Modimo fela gore a tswelele a tshela lobakanyana mo tsamaisong eno ya dilo? Jesu o ne a re: “Le fa e le mang yo o batlang go boloka moya wa gagwe [kgotsa botshelo] o tla mo latlhegela; mme le fa e le mang yo o latlhegelwang ke moya wa gagwe ka ntlha ya me o tla o bona.” (Mathaio 16:25) Ga re batle go swa. Mme fa re ka leka go boloka botshelo jwa rona jwa gone jaanong ka go tlola molao wa Modimo, re tla bo re ipaya mo kotsing ya go latlhegelwa ke botshelo jo bo sa khutleng. Ka jalo, go molemo gore re ikanye molao o o siameng wa Modimo, ka tsholofelo e e feletseng ya gore le fa re ka swa re bolawa ke sepe fela, Moneibotshelo wa rona o tla re gakologelwa ka nako ya tsogo ya baswi a bo a re busetsa mpho eo e e molemo ya botshelo.—Johane 5:28, 29; Bahebera 11:6.
16. Batlhanka ba Modimo ba ititeile sehuba ka botlalo gore ba tla dira eng malebana le madi?
16 Gompieno, batlhanka ba ba ikanyegang ba Modimo ba ititeile sehuba ka botlalo gore ba tla ikobela taelo ya gagwe e e malebana le madi. Ga ba kitla ba ja madi le fa a ka tswa a le mo sebopegong sefe. E bile ga ba kitla ba itetla go alafiwa ka madi. * Ba tlhomamisegile sentle gore Motlhodi wa madi o a itse gore ke eng se se ka ba solegelang molemo. A wena o a dumela gore go ntse jalo?
TSELA E LE YOSI FELA E MADI A TSHWANETSENG GO DIRISIWA KA YONE
17. Kwa Iseraele wa bogologolo, tsela e le nngwe fela e Jehofa Modimo a neng a e amogela e madi a neng a tshwanetse go dirisiwa ka yone e ne e le efe?
17 Molao wa ga Moshe o ne wa gatelela tsela e le nngwe fela e e tshwanetseng e madi a ka dirisiwang ka yone. Jehofa o ne a ntsha taelo e e latelang malebana le tsela e a neng a batla Baiseraele ba mo obamela ka yone: “Moya [kgotsa botshelo] wa nama o mo mading, mme nna ka bonna ke a lo beetse mo sebesong gore lo direle meya ya lona tetlanyo, ka gonne madi ke one a dirang tetlanyo.” (Lefitiko 17:11) Fa Baiseraele ba leofa, ba ne ba ka bona boitshwarelo ka go isa phologolo tshupelo ba bo ba kgatsa madinyana mangwe a yone mo sebesong kwa motlaaganeng kgotsa moragonyana kwa tempeleng ya Modimo. Eno e ne e le yone fela tsela e madi a neng a tshwanetse go dirisiwa ka yone fa go ne go dirwa ditlhabelo tse di ntseng jalo.
18. Go tshololwa ga madi a ga Jesu go ka re tlisetsa melemo le masego afe?
18 Bakeresete ba boammaaruri ga ba tlhole ba le kafa tlase ga Molao wa ga Moshe mme ka jalo ga ba ntshe ditlhabelo ka diphologolo ba bo ba kgatsha madi a diphologolo tseo mo sebesong. (Bahebera 10:1) Le fa go ntse jalo, go dirisiwa ga madi mo sebesong mo metlheng eo ya Iseraele wa bogologolo go ne go tshwantshetsa setlhabelo se se molemolemo sa Morwa Modimo, e bong Jesu Keresete. Jaaka fa re ithutile mo Kgaolong ya 5 ya buka eno, Jesu o ne a re ntshetsa botshelo jwa gagwe ka go dira gore madi a gagwe a tshololwe gore e nne setlhabelo. Morago ga moo o ne a tlhatlogela kwa legodimong mme a fitlha a naya Modimo gangwe fela boleng jwa madi a gagwe a a tsholotsweng. (Bahebera 9:11, 12) Seno se ne sa dira gore re bone boitshwarelo jwa maleo mme sa re bulela tsela ya go bona botshelo jo bo sa khutleng. (Mathaio 20:28; Johane 3:16) Go dirisiwa ga madi ka tsela e e ntseng jalo go ile ga nna mosola tota! (1 Petere 1:18, 19) Re ka kgona go bolokwa fa fela re dumela mo setlhabelong sa madi a a tsholotsweng a ga Jesu.
19. Re tshwanetse go dira eng gore re nne “phepa mo mading a batho botlhe”?
19 Re leboga Jehofa Modimo fela thata ka ntlha ya mpho eno ya botshelo e a re neileng yone! A seo ga se a tshwanela go re rotloetsa gore re bolelele ba bangwe ka tshono e ba nang le yone ya go bona botshelo jo bo sa khutleng ka go dumela mo setlhabelong sa ga Jesu? Go amega ka matshelo a batho ba bangwe go tla re tlhotlheletsa gore re dire jalo ka tlhagafalo le ka tlhoafalo. (Esekiele 3:17-21) Fa re diragatsa boikarabelo jono ka tlhoafalo, re tla kgona go bua jaana jaaka go ile ga bua moaposetoloi Paulo: “Ke phepa mo mading a batho botlhe, gonne ga ke a ithiba go lo bolelela boikaelelo jotlhe jwa Modimo.” (Ditiro 20:26, 27) Go bolelela batho ka Modimo le ka maikaelelo a gagwe ke tsela e e molemolemo e re bontshang ka yone gore re tlotla botshelo le madi fela thata.
^ ser. 16 Go bona tshedimosetso e e oketsegileng ya se se ka dirwang mo boemong jwa go tshelwa madi, bona tsebe 13-17 ya boroutšhara jwa setlhogo se se reng Madi A Ka Boloka Botshelo jwa Gago Jang? e e gatisitsweng ke Basupi ba ga Jehofa.


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Mathaio 22:1-46
22 Fa Jesu a fetola gape a bua le bone gape ka ditshwantsho, a re:+2 “Bogosi jwa magodimo bo tshwana le motho, kgosi, e e neng ya direla morwayone mokete wa lenyalo.+3 Ya romela batlhanka ba yone go ya go bitsa ba ba neng ba laleditswe kwa moketeng wa lenyalo,+ mme ba se ka ba batla go tla.+4 Gape ya romela batlhanka ba bangwe,+ ya re, ‘Bolelelang ba ba laleditsweng lo re: “Bonang! Ke baakantse dijo tsa me tsa motshegare,+ dipoo tsa me le diphologolo tse di nontshitsweng di tlhabilwe, mme dilo tsotlhe di siame. Tlang moketeng wa lenyalo.”’+5 Mme ba sa kgathale ba tsamaya, yo mongwe a ya tshimong ya gagwe, yo mongwe a ya kwa tirong ya gagwe ya kgwebo;+6 mme ba bangwe botlhe, ya re ba tshwara batlhanka ba yone, ba ba tshwara ka go tlhoka maitseo ba bo ba ba bolaya.+7 “Mme kgosi eno ya shakgala, ya roma masole a yone mme ya senya babolai bao ya ba ya ja motse wa bone ka molelo.+8 Go tswa foo ya raya batlhanka ba yone ya re, ‘Mokete wa lenyalo eleruri o siame, mme ba ba laleditsweng ba ne ba sa tshwanele.+9 Jalo yang kwa ditseleng tse di tswelang kwa ntle ga motse, mme ope yo lo mmonang lo mo laletse go tla moketeng wa lenyalo.’+10 Jalo batlhanka bao ba tswa ba ya kwa ditseleng mme ba phutha botlhe ba ba neng ba ba bona, ba ba boikepo mmogo le ba ba molemo;+ mme phaposi ya meletlo ya lenyalo ya tlala ba ba ntseng ka go sekama+ fa tafoleng.11 “E rile kgosi e tsena e tla go tlhatlhoba balalediwa ya tshogana ka e bona moo monna yo o sa aparang seaparo sa lenyalo.+12 Jalo ya mo raya ya re, ‘Mogaetsho, o ne wa tsena jang fano o sa apara seaparo sa lenyalo?’+ A sala a se na puo.13 Go tswa foo kgosi ya raya batlhanka ba yone ya re, ‘Mmofeng diatla le dinao mme lo mo latlhele kwa ntle kwa lefifing le le kwa ntle. Ke gone koo selelo sa gagwe le phuranyo ya meno a gagwe di tla nnang gone.’+14 “Gonne go na le ba le bantsi ba ba laleditsweng, mme go tlhophilwe ba le mmalwa.”+15 Go tswa foo Bafarasai ba tsena mo tseleng mme ba gakololana mmogo gore ba mo tshware mo puong ya gagwe.+16 Jalo ba romela barutwa ba bone kwa go ene, mmogo le lekoko la balatedi ba ga Herode,+ ba re: “Moruti, re a itse gore o na le boammaaruri e bile o ruta tsela ya Modimo ka boammaaruri, mme ga o kgathalele ope, gonne ga o lebe ponalo ya kafa ntle ya batho.+17 Jalo, re bolelele, O akanyang? A go kafa molaong go duela Kaesara lekgetho la tlhogo kgotsa nnyaa?”+18 Mme Jesu, ka a itse boikepo jwa bone, a re: “Ke ka ntlha yang fa lo nteka, baitimokanyi+ ke lona?19 Mpontshang ledi la tshipi la lekgetho la tlhogo.” Ba mo tlisetsa denario.20 Mme a ba raya a re: “Setshwantsho seno le mokwalo ke tsa ga mang?”+21 Ba re: “Ke tsa ga Kaesara.” Foo a ba raya a re: “Jalo, duelang Kaesara dilo tsa ga Kaesara, mme Modimo dilo tsa Modimo.”+22 Ebu, e rile ba utlwa seo, ba gakgamala, mme ba tsamaya ba mo tlogela.+23 Ka letsatsi leo Basadukae, ba ba reng ga go na tsogo ya baswi, ba tla kwa go ene mme ba mmotsa ba re:+24 “Moruti, Moshe o ne a re, ‘Fa motho a swa a se na bana, morwarraagwe o tshwanetse go nyala mosadi wa gagwe mme a tsosetse morwarraagwe losika.’+25 Jaanong go ne go na le bana a motho ba le supa ba na le rona; wa ntlha a nyala mme a swa, mme, ka a ne a se na bana, a tlogelela morwarraagwe mosadi wa gagwe.+26 Ga diragala ka yone tsela eo le ka wa bobedi le wa boraro, go fitlha ka bone botlhe ba le supa.+27 La bofelofelo mosadi yono a swa.28 Ka gone, mo tsogong ya baswi, o tla nna mosadi wa ofe wa ba ba supa bano? Gonne botlhe ba ne ba mo tsere.”+29 Fa Jesu a ba fetola a ba raya a re: “Lo fositse, ka gonne ga lo itse Dikwalo le fa e le maatla a Modimo;+30 gonne mo tsogong ya baswi banna ga ba nyale le gone basadi ga ba neelwe mo nyalong,+ mme ba tshwana le baengele kwa legodimong.31 Ka ga tsogo ya baswi, a lo ne lwa se ka lwa bala se se neng sa buiwa le lona ke Modimo, a re,+32 ‘Ke nna Modimo wa ga Aborahame le Modimo wa ga Isake le Modimo wa ga Jakobe’?+ Ke Modimo, e seng wa baswi, mme wa batshedi.”+33 Ya re boidiidi bo utlwa seo, jwa tshwarwa ke kgakge ka ntlha ya go ruta ga gagwe.+34 Fa Bafarasai ba sena go utlwa gore o ne a didimaditse Basadukae, ba phuthega ba le setlhopha se le sengwe.35 Mme mongwe wa bone, yo o itseng Molao fela thata,+ a botsa, a mo leka a re:36 “Moruti, taelo e kgolo thata mo Molaong ke efe?”+37 A mo raya a re: “‘O rate Jehofa Modimo wa gago ka pelo yotlhe ya gago le ka moya otlhe wa gago le ka mogopolo otlhe wa gago.’+38 Eno ke taelo e kgolo thata e bile e le ya ntlha.39 Ya bobedi, e e tshwanang le yone, ke eno, ‘O rate moagelani wa gago jaaka o ithata.’+40 Molao otlhe le Baporofeti, di ikaegile ka ditaelo tse pedi tseno.”+41 Jaanong ya re Bafarasai ba ntse ba phuthegile mmogo Jesu a ba botsa a re:+42 “Lo akanyang ka Keresete? Ke morwa mang?” Ba mo raya ba re: “Wa ga Dafide.”+43 A ba raya a re: “Go tla jang, he, go bo Dafide ka tlhotlheletso+ a mmitsa ‘Morena,’ a re,44 ‘Jehofa o ne a raya Morena wa me a re: “Nna ka fa seatleng sa me sa moja go fitlha ke baya baba ba gago ka fa tlase ga dinao tsa gago”’?+45 Jalo, fa Dafide a mmitsa ‘Morena,’ go tla jang gore a bo a le morwawe?”+46 Mme go ne go se na ope yo o neng a kgona go bua lefoko a mo fetola, le gone ga se ka ga nna ope yo o neng a nna pelokgale go tloga ka letsatsi leo go ya pele go tlhola a mmotsa dipotso gape.+


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Bahebera 5:1-14
5 Gonne moperesiti mongwe le mongwe yo mogolo yo o tserweng mo bathong o tlhomiwa mo boemong jwa batho a tlhomelwa dilo tse di leng ka ga Modimo,+ gore a tle a ise dimpho le ditlhabelo tsa maleo tshupelo.+2 O kgona go dirisana ka tekatekano le ba ba se nang kitso le ba ba fapogang e re ka le ene a dikanyeditswe ke bokoa jwa gagwe,+3 mme ka lebaka la jone o patelesega go itirela ditshupelo tsa maleo fela jaaka a direla batho.+4 Gape, motho o amogela tlotlo eno, e seng ka go rata ga gagwe,+ mme fa e se fela fa a bidiwa ke Modimo,+ fela jaaka Arone+ le ene a ne a bidiwa.5 Jalo Keresete le ene o ne a se ka a ikgalaletsa+ ka go nna moperesiti+ yo mogolo, mme o ne a galalediwa+ ke ene yo o neng a bua ka ene a re: “O morwaake; nna, gompieno, jaanong ke rraago.”+6 Fela jaaka a bua gape golo gongwe a re: “O moperesiti ka bosaengkae kafa mokgweng wa ga Melekisedeke.”+7 Mo malatsing a fa [Keresete] a le mo nameng o ne a isa mekokotlelo mmogo le dikopo+ kwa go Ene yo o neng a kgona go mmoloka a mo ntsha mo losong, ka dilelo tse dikgolo+ le dikeledi, mme o ne a utlwiwa ka kamogelo ka ntlha ya poifo ya gagwe ya bomodimo.+8 Le mororo e ne e le Morwa, o ne a ithuta kutlo mo dilong tse a neng a di boga;+9 mme fa a sena go itekanedisiwa+ o ne a nna yo o nayang botlhe ba ba mo utlwang+ poloko ya bosakhutleng,+10 ka gonne o biditswe ka tsela e e kgethegileng ke Modimo a re ke moperesiti yo mogolo kafa mokgweng wa ga Melekisedeke.+11 Re na le mo gontsi go go bua ka ene le mo go thata go tlhalosiwa, e re ka lo kabetse ditsebe mo go utlweng ga lona.+12 Gonne, eleruri, le mororo lo tshwanetse lo ka bo lo le barutisi+ ka ntlha ya nako, gape lo tlhoka mongwe go lo ruta go tswa kwa tshimologong dilo tsa tshimologo+ tsa ditaelo tse di boitshepo tsa Modimo;+ mme lo ntse jaaka ba ba tlhokang mashi, e seng dijo tse di tiileng.+13 Gonne mongwe le mongwe yo o nwang mashi ga a a tlwaelana le lefoko la tshiamo, gonne ke lesea.+14 Mme dijo tse di tiileng ke tsa batho ba ba godileng sentle, ba bokgoni jwa bone jwa go lemoga+ bo thapisiwang ka go dirisiwa gore bo farologanye se se siameng le se se sa siamang.+


text:
POLELO 5
Botshelo jo bo Boima bo a Simologa
KA KWA ntle ga tshingwana ya Edene, Adame le Efa ba ne ba nna le mathata a mantsi. Ba ne ba tshwanetse go dira ka natla gore ba bone dijo. Mo boemong jwa ditlhare tse dintle tsa maungo, ba ne ba bona go mela ditlhare di le dintsi tsa mmitlwa le sitlwasitlwane. Seno se ile sa direga fa Adame le Efa ba tlogela go utlwa Modimo mme ba bo ba sa tlhole ba nna ditsala tsa gagwe.
Se se maswe le go feta, Adame le Efa ba ne ba simolola go swa. Gakologelwa gore Modimo o ne a rile ba tla swa fa ba ka ja leungo la setlhare sengwe. Ka jalo, mo go lone letsatsi le ba neng ba le ja ka lone, ba ne ba simolola go swa. Ruri ba ile ba nna dieleele ka go se reetse Modimo!
Bana botlhe ba ga Adame le Efa ba ne ba tsholwa fa Modimo a sena go leleka batsadi ba bone mo tshingwaneng ya Edene. Seno se ne se bolela gore bana bao le bone ba ne ba tla tsofala ba bo ba swa.
Fa Adame le Efa ba ne ba ikobetse Jehofa, ba ka bo ba ile ba itumelela botshelo le bana ba bone. Ba ne ba tla tshelela ruri mo lefatsheng ba itumetse. Go ne go se na motho ope yo o neng a tla tsofala, a lwala le go swa.
Modimo o batla gore batho ba tshelele ruri mo lefatsheng ba itumetse, mme o solofetsa gore letsatsi lengwe go tla nna jalo. Ga se fela gore lefatshe lotlhe le tla bo le le lentle, mme le batho botlhe ba tla bo ba na le botsogo jo bontle. Gape batho botlhe mo lefatsheng ba tla nna ditsala tsa Modimo e bile bone ka bobone ba tla nna ditsala.
Le fa go ntse jalo, Efa o ne a sa tlhole a le tsala ya Modimo. Ka jalo, fa a tshola bana, go ne go se motlhofo. O ne a nna le ditlhabi. A o a dumela gore go se ikobele Jehofa go ne ga mmakela mahutsana a mantsi?
Adame le Efa ba ne ba nna le bana ba bantsi ba basimane le basetsana. Fa morwa wa bone wa ntlha a tsholwa, ba ne ba mmitsa Kaine. Morwa wa bobedi ene ba mmitsa Abele. Go ne ga diragala eng ka bone? A o a itse?


text:
BASHA BA BOTSA JAANA
A ke Tshwenyegile Thata ka Ditebego Tsa Me?
Dipotso: A ke tshwenyegile thata?
Ke seele sefe se se tlhalosang sentle kafa o ikutlwang ka teng?
Ga nke ke kgotsofalela tsela e ke lebegang ka yone.
Ka dinako dingwe ke kgotsofalela tsela e ke lebegang ka yone.
Ka dinako tsotlhe ke kgotsofalela tsela e ke lebegang ka yone.
-
Ke selo sefe se o ka ratang thata go se fetola ka mmele wa gago?
Boleele
Bokete jwa mmele
Popego ya mmele
Moriri
Mmala wa letlalo
Bogolo jwa dipotongwane
Tse dingwe
-
Feleletsa polelo e e latelang.
Mmele wa me o dira gore ke itseele kwa tlase, segolobogolo . . .
fa ke palama sekale.
fa ke iteba mo seiponeng.
fa ke ipapisa le ba bangwe (ditsala, dimotlelara, batho ba ba tumileng ba difilimi).
-
Feleletsa polelo e e latelang.
Ke ikala . . .
letsatsi le letsatsi.
beke le beke.
sewelo.
-
Ke seele sefe se se tlhalosang sentle kafa o ikutlwang ka teng?
Ga o rate tsela e mmele wa gago o lebegang ka yone. (Sekai: “Nako le nako fa ke iteba mo seiponeng ke bona e kete ke mokima mo go feteletseng e bile ke na le mmele o o maswe thata. Ke ile ka ba ka itima dijo ke leka go fokotsa mmele.”—Serena.)
O leba mmele wa gago ka tsela e e tshwanetseng. (Sekai: “Go tla nna go na le selo se o sa se rateng ka tsela e o lebegang ka yone, mme dilo tse dingwe re tshwanetse go di amogela fela. Ke boeleele go tshwenyega ka sengwe se re ka se kgoneng go se fetola.”—Natanya.)
-
Baebele ya re re se ka ra ikgopola thata “go feta kafa go tlhokegang go ikgopola ka gone.” (Baroma 12:3) Ka jalo, go siame—e bile go a tlhokega—go amega ka mmele wa gago ka selekanyo se se tshwanetseng. Ka sekai, ke gone ka moo o tlhapang meno e bile o tsayang matsapa a gore o nne o le phepa.
Mme go tweng fa kgapetsakgapetsa o ikutlwa o sa itumelele tebego ya mmele wa gago—gongwe mo o feleletsang o tshwenyega thata ka one? Fa go ntse jalo, o ka ipotsa jaana . . .
‘Ke eng fa ke sa rate tsela e ke lebegang ka yone?’
Go ka tswa go na le mabaka a le mmalwa. Mangwe a one ke ano:
Tlhotlheletso ya metswedi ya tshedimosetso. “Ka metlha rona basha re bona ditshwantsho tse di dirang gore re akanye gore re tshwanetse go nna basesane thata le go nna bantle ka dinako tsotlhe. Ka ntlha ya seo, fa re sa nna jalo, re ikutlwa re sa ratege!”—Kellie.
Tlhotlheletso ya batsadi. “Ke lemogile gore fa mmè a tshwenyegile thata ka tebego ya mmele wa gagwe, gantsi morwadie le ene o tshwenyega jalo ka mmele wa gagwe. Go ka nna fela jalo ka borre le barwaabone.”—Rita.
Go itseela kwa tlase. “Batho ba ba tshwenyegileng thata ka tebego ya mebele ya bone, ka metlha ba batla gore batho ba ba akgolele tsela e ba lebegang ka yone. Go a lapisa go nna mo gare ga batho ba ba ntseng jalo!”—Jeanne.
Le fa e ka tswa e le eng se se dirang gore o ikutlwe jalo, o ka tswa o ipotsa jaana . . .
‘A ke tshwanetse go fetola tsela e ke lebegang ka yone?’
Ela tlhoko se bangwe ba balekane ba gago ba se bolelang.
“Ga se ka metlha o ka kgonang go fetola dilo tse o sa di rateng mo go wena, ka jalo go molemo go di amogela. Fa o dira jalo, ga se gantsi batho ba bangwe ba ka di lemogang.”—Rori.
“Dira se o ka se kgonang gore o nne o na le botsogo jo bontle. Fa o na le botsogo jo bontle, o tla lebega ka tsela e o tshwanetseng go lebega ka yone. Mme fa motho yo mongwe a sa kgone go amogela tsela e o leng ka yone (e seng e o lebegang ka yone), motho yoo ga se tsala ya gago.”—Olivia.
Sa botlhokwa: Dira sotlhe se o ka se kgonang gore o lebege sentle. Mme o se ka wa tshwenyega ka tse dingwe. Go tshwenyega mo go feteletseng ka gore o lebega jang go ka nna kotsi. (Bona “Kgang ya ga Julia.”)
Ka fa letlhakoreng le lengwe, go nna le boikutlo jo bo siameng go tla go thusa go iteba ka tsela e e tshwanetseng, jaaka lekgarebe lengwe le le bidiwang Erin le ne la lemoga. La re: “Ee gone, go na le dilo tse ke sa di rateng ka tebego ya me, mme ke lemoga gore ke hutsafala fela fa ke tlhoma mogopolo mo dilong tse di phoso. Jaanong se ke se dirang fela ke go itshidila mmele ka metlha le go ja sentle. Tse dingwe tsotlhe di a siama.”
Sengwe se se molemolemo se o ka se tokafatsang!
Fa o leba mmele wa gago ka tsela e e tshwanetseng, o tla ikutlwa (e bile o tla lebega) o le montle. Baebele e ka go thusa. E go kgothaletsa go lwela go nna le dilo tse di latelang:
Go kgotsofala. “Go botoka go itumelela se re nang le sone go na le go batla sengwe se sele, ka gonne seo ga se na tlhaloganyo fela jaaka go lelekisa phefo.”—Moreri 6:9, Contemporary English Version.
Go itshidila mmele ka tsela e e tekatekano. “Go thapisa mmele go tswela mosola go le gonnye.”—1 Timotheo 4:8.
Bontle jwa ka fa gare. “Motho . . . o bona se se bonalang mo matlhong; mme Jehofa ene, o bona se pelo e leng sone.”—1 Samuele 16:7.
“Sefatlhego sa rona se bontsha gore re ikutlwa jang ka tsela e re lebegang ka yone. Fa motho a kgotsofetse, batho ba bangwe ba kgona go bona seo mme se ka dira gore ba mo kgatlhegele.”—Sarah.
“Batho ba ka nna bonako go lemoga motho yo montle. Mme botho jwa gago le dinonofo tsa gago tse di molemo ke tsone tse batho ba tla di gopolang thata.”—Phylicia.
Bona le Diane 11:22; Bakolosa 3:10, 12; 1 Petere 3:3, 4.


text:
BASHA BA BOTSA JAANA
Goreng o Tshwanetse go Dira Kagiso le Bana ba Gaetsho?
Ditsala tse di sa utlwaneng mme di ratana
Bana ba gaetsho ke ditsala tsa gago tse o sa utlwaneng le tsone ka dinako dingwe mme o di rata. Helena wa dingwaga di le 18 a re: “Nnake wa mosimane o nna a ntshwenya. O a itse gore ke eng se se ntenang le gore ke tenega fa go rile eng!”
Dikgotlhang dingwe tsa bana ba motho di ka rarabologa motlhofo fa ba buisana sentle. Ka sekai:
Basimane ba babedi ba ba dirisang kamore e le nngwe ba ka ngangisana ka gore ga ba kgone go dira dilo tsa botho sentle. Seno se ka rarabololwa jang? Ithuteng go naana tshono le nako e yo mongwe a e tlhokang go dira dilo tsa gagwe tsa botho. Dirisang molaomotheo wa Baebele o o mo go Luke 6:31.
Mosetsana mongwe a ka nna a “ikadima” diaparo tsa yo mongwe yo o nnang le ene. Seno se ka rarabololwa jang? Tlotlang ka yone lo bo lo baya melelwane e e utlwalang. Dirisang molaomotheo wa Baebele o o mo go 2 Timotheo 2:24.
Ka dinako dingwe dikgotlhang tsa bana ba motho di nna masisi mo di felelang di nna le ditlamorago tse di utlwisang botlhoko. Akanya ka dikai tseno tse pedi tsa Baebele:
Miriame le Arone ba ne ba fufegela morwarraabone e bong Moshe mme go ne ga nna le ditlamorago tse di utlwisang botlhoko. Bala pego e e mo go Dipalo 12:1-15 o bo o ipotsa jaana: ‘Nka tila jang go fufegela bana ba gaetsho?’
Kaine o ne a galefela morwarraagwe e bong Abele mme o ne a feleletsa a mmolaile. Bala pego eno mo go Genesise 4:1-12 o bo o ipotsa jaana: ‘Nka laola bogale jwa me jang fa ke dirisana le bana ba kwa gae?’
Mabaka a le mabedi a go dira kagiso
Le fa gone go le thata go dirisana le bana ba gaetsho, go na le mabaka a ka nna mabedi a a bontshang botlhokwa jwa go leka go dira jalo.
Go bontsha gore o godile. Lekawana lengwe le le bidiwang Alex la re: “Ke ne ke tlhola ke galefela bonnake ba babedi ba basetsana ka bonako. Jaanong ga ke galefe ka bonako e bile ga ke ba felele pelo. Ke akanya gore ke godile.”
Baebele ya re: “Yo o bonya go galefa o tletse temogo, mme yo o felang pelo o godisa boeleele.”—Diane 14:29.
Go go baakanyetsa bokamoso. Fa o palelwa ke go dirisana le bana ba gaetsho sentle, o tla kgona jang go dirisana le molekane wa gago wa lenyalo, modiri ka wena, mothapi wa gago kgotsa mongwe le mongwe yo o kopanang le ene?
Boammaaruri ke gore: Selo se se tla dirang gore o nne le botsala jo bo itumedisang le batho ba bangwe ke tsela e o buisanang le bone ka yone e bile lefelo le o ka ithutang go dira jalo kwa go lone ke mo lapeng la gaetsho.
Baebele ya re: “Fa go kgonega, kafa go ka kgonegang ka gone mo go lona, agisanang le batho botlhe.”—Baroma 12:18.
A o ka rata go bona thuso ya gore o ka rarabolola dikgotlhang jang le bana ba gaetsho? Bala “Se balekane ba gago ba se buang” le dintlha tsa yone tsa go itshekatsheka tsa “Go Dirisana le Bana ba Gaetsho.”


text:
Nka Dirang Gore Batsadi Ba me Ba Ntshepe?
Se o ka se dirang
Akanya ka seno: Ka kakaretso, a tsela e o dirang dilo ka yone e naya batsadi ba gago lebaka la gore ba se ka ba go tshepa?
Ka sekai, moaposetoloi Paulo o ne a kwala jaana: “
Re eletsa go itshwara ka boikanyegi mo dilong tsotlhe.” (Bahebera 13:18) Ipotse jaana: ‘Ke itsege jang fa go tla mo kgannyeng ya go bolelela batsadi ba me boammaaruri malebana le gore ke kwa kae le gore ke dira eng?’
Lori
“
Ke ne ke kwalelana mo sephiring ka e-mail le mosimane mongwe yo ke neng ke mo rata. Batsadi ba me ba ne ba lemoga seo mme ba mpolelela gore ke emise go dira jalo. Ke ne ka ba solofetsa gore ke tla emisa mme ga ke a ka ka emisa. Ke ne ka tswelela ka mokgwa ono ngwaga otlhe. Ke ne ke kwalelana le mosimane yono mme fa batsadi ba me ba lemoga, ke ne ke kopa maitshwarelo ke bo ke ba solofetsa gore ke tla emisa mme ke bo ke tswelela ke dira seno gape. Go ne ga ya bokgakaleng jwa gore batsadi ba me ba se ka ba tlhola ba ntshepa gotlhelele!”
O akanya gore ke ka ntlha yang fa batsadi ba ga Lori ba ne ba sa tlhole ba mo tshepa?
Fa o ne o le motsadi wa ga Lori, o ka bo o ile wa dira eng mme ka ntlha yang?
Lori o ka bo a ile a itshwara jang ka tsela e e bontshang gore o a ikanyega fa batsadi ba gagwe ba sena go bua le ene ka bothata jono lekgetlho la ntlha?
Beverly
“
Batsadi ba me ga ba ntshepe fa go tla mo kgannyeng ya basimane mme jaanong ke tlhaloganya lebaka la bone. Ke ne ke tshameka ka maikutlo a lorato a basimane ba le mmalwa ba ba neng ba mpheta ka dingwaga tse pedi. Gape ke ne ke senya nako e ntsi le bone mo founong mme kwa dikokoanong ke ne ke tlotla le bone fela ke sa tlotle le motho ope o sele. Batsadi ba me ba ne ba ntseela founo kgwedi yotlhe mme ba ne ba se ka ba tlhola ba ntetla go ya kwa mafelong a basimane bao ba neng ba tla bo ba le kwa go one.”
Fa o ne o le batsadi ba ga Beverly, o ka bo o ile wa dira eng mme ka ntlha yang?
A o akanya gore dithibelo tse batsadi ba ga Beverly ba neng ba di mmeetse di ne di gatelela? Fa go ntse jalo, ke eng fa o rialo?
Beverly o ka bo a ile a dira eng gore batsadi ba gagwe ba boe ba mo tshepe gape?
Go Dira Gore ba go Tshepe Gape
Se o ka se dirang
Sa ntlha, tlhopha dilo tse ba sa tlholeng ba go tshepa mo go tsone jaaka pele.
Go tla gae ka nako e ke e beetsweng
Go diragatsa ditsholofetso tsa me
Go tshwara nako
Go dirisa madi sentle
Go fetsa ditiro tse ke di abetsweng
Go tsoga ke sa patelediwe
Go boloka kamore ya me e le phepa
Go bua boammaaruri
Go dirisa founo kgotsa khomputara sentle
Go amogela diphoso tsa me le go kopa maitshwarelo
Tse dingwe
Sa bobedi, ikemisetse. Ipeele mokgele wa gore o tla bontsha gore o ka ikanngwa mo dintlheng tse o di tlhophileng. Latela kgakololo eno e e mo Baebeleng: “Lo latlhe botho jo bogologolo jo bo dumalanang le tsela ya lona ya pele ya boitshwaro.” (Baefeso 4:22) Fa nako e ntse e ya, batho botlhe, mmogo le batsadi ba gago, ba tla bona gore o gatela pele.—1 Timotheo 4:15.
Sa boraro, tlotla le batsadi ba gago ka se o ikemiseditseng go se dira. Mo boemong jwa go ngongoregela gore ba tshwanetse go oketsa tsela e ba go tshepang ka yone, ba botse ka tlotlo gore ba ka rata gore o dire eng gore ba boe ba go tshepe gape.
Tlhagiso: O se ka wa lebelela gore dithibelo tse batsadi ba gago ba go beetseng tsone ba di fetole ka yone nako eo. Ga go pelaelo gore ba tla batla go tlhomamisa pele gore a o tla dira se o se solofeditseng. Dirisa tshono eno go bontsha gore o ka ikanngwa. Fa nako e ntse e ya, batsadi ba gago ba ka go ikanya le go go naya kgololesego e o e tlhokang. Go ne ga nna jalo ka Beverly yo o umakilweng pelenyana. O bolela jaana: “Go boa ba go ikanya gape go thata go feta kafa go leng motlhofo ka gone gore ba se tlhole ba go ikanya.” O oketsa ka go re, “Gone jaanong batsadi ba me ba simolotse go ntshepa gape mme seo se intumedisa tota!”
Sa botlhokwa: Fa o ikanyega, batho ba tla go tshepa.


text:
Ka maswabi selo se o neng o se batla ga seyo.
Re kopa gore o boele kwa tshimologong, kgotsa dirisa linki e e fa tlase.
Dithuto Tsa Baebele
Mo karolong eno, o tla bona lebaka la go bo o tshwanetse go ikanya Baebele, o tla bona dikarabo tsa dipotso tse o nang le tsone le kafa Baebele e ka go thusang ka gone.
Dikgatiso Tsa Bosheng
Bona dikgatiso tsa bosheng.
Dikgang Tsa Bosheng
Dikgang tsa bosheng le dipego tsa ditiragalo tse di amang Basupi ba ga Jehofa mo lefatsheng lotlhe.
Ka ga Basupi ba ga Jehofa
Ithute go le gontsi ka rona. Senka mafelo a re kopanelang mo go one, kafa o ka ikgolaganyang le rona ka teng le kafa o ka kopang thuto ya Baebele ya mahala ka teng.


text:
BASHA BA BOTSA JAANA
A re Tshwanetse go Kgaogana?—Karolo 1
Ka dinako dingwe go molemo gore batho ba kgaogane. Akanya ka se se diragaletseng Jill. A re: “Kwa tshimologong ke ne ke kgatlhiwa ke gore mosimane yo ke neng ke ratana le ene o ne a nna a batla go itse gore ke kwa kae, ke dira eng le gore ke na le bomang. Mme go ile ga fitlha mo ke neng ke sa tlhole ke kgona go fetsa nako le ope o sele fa e se ene fela. Tota e bile o ne a fufega fa ke fetsa nako le ba lelapa la gaetsho—segolobogolo rre. Fa ke fedisa thatano ya rona, ke ne ka ikutlwa ke imologile tota!”
Sarah le ene o ne a diragalelwa ke se se tshwanang. O ne a simolola go lemoga gore lekawana le a neng a intsha le lone e bong John, o ne a rata go dirisa mafoko a tshotlo, a rata go direlwa dilo thata e bile a se na botho. Sarah a re: “Nako nngwe o ne a fitlha kwa gae a le thari ka diura di le tharo! O ne a feta mmè fela e kete ga a mmone a se na go mmulela kgoro mme a bo a re: ‘A re tsamaye. Re thari.’ Go na le gore a re, ‘Ke thari,’ a re, ‘Re thari.’ A ka bo a ile a kopa maitshwarelo kgotsa a tlhalosa gore ke ka ntlha yang fa a le thari. Sa botlhokwa le go feta, a ka bo a ile a tlotla mmè!”
Gone ke boammaaruri gore tiragalo e le nngwe kgotsa mokgwa o le mongwe o o swabisang ga o reye gore kamano ya lona e tshwanetse go fela. (Pesalema 130:3) Mme fa Sarah a lemoga gore go tlhoka maitseo ga ga John e ne e le botho jwa gagwe, e se sengwe se se diregileng gangwe fela, o ne a swetsa ka gore a fedise thatano ya bone.
Go tweng fa e le gore le wena fela jaaka Jill le Sarah, o swetsa ka gore motho yo o intshang le ene a ka se nne molekane yo o go siametseng wa lenyalo? Fa go le jalo, o se ka wa itlhokomolosa maikutlo a gago! Le fa go se motlhofo go fedisa thatano ya lona, go ka nna botoka go dira jalo. Diane 22:3 ya re: “Yo o botlhale ke yo o boneng masetlapelo a bo a iphitlha.”
Ke boammaaruri gore go kgaogana go ka nna ga se ka ga nna motlhofo. Mme gone lenyalo ke kgolagano ya leruri. Go botoka go utlwa botlhoko jwa nakwana gone jaanong ka ntlha ya go fedisa thatano ya lona go na le go utlwa botlhoko botshelo jwa gago jotlhe ka gonne o sa tlhopha molekane wa lenyalo sentle!


text:
BASHA BA BOTSA JAANA
Nka Dirang Fa ke Na le Bothata Jwa Botsogo? (karolo 3)
Dingwaga tsa bolesome ke dingwaga tse mo go tsone motho a ikutlwang a le matlhagatlhaga e bile a na le maatla a go bonalang a se kitla a fela. Le fa go ntse jalo, go na le basha bangwe ba ba se nang maatla ao ka gonne ba na le bolwetse jo bo masisi. A o mongwe wa bone? Fa go le jalo, gongwe o tla kgothadiwa ke maitemogelo a ga V’loria, Justin le Nisa ba e leng Basupi ba ga Jehofa. Ela tlhoko kafa ba lebanang le mathata a bone a botsogo ka gone.
V’loria
Fa ke le dingwaga di le 14, ke ne ka tshwarwa ke bolwetse jwa fibromyalgia (bolwetse jo bo dirang gore motho a nne le ditlhabi tse di tseneletseng mo ditokololong). Fa ke le dingwaga di le 20 ke ne ka tshwarwa ke ramatiki, lupus, le bolwetse jwa Lyme. Ga go motlhofo go dira dilo tse o batlang go di dira fa o le bokoa ka dinako tsotlhe. Ka dinako dingwe, ke ne ka swa ditokololo go tswa mo lothekeng go fitlha kwa tlase mme ka tshwanelwa ke go dirisa setulo sa maotwana.
Ke ne ke utlwa botlhoko thata fa ke sa kgone go dira ditiro fela tse di sa reng tse di jaaka go kwala kgotsa go khurumolola jeke. Fa ke bona bana ba bangwe ba tsamaya ke ne ke ipotsa gore goreng nna ke sa kgone go dira jalo. Ke ne ke ikutlwa ke paletswe.
Ke itumelela go bo ba lelapa la gaetsho mmogo le Basupi ba ga Jehofa ba ke nang le bone mo phuthegong, ba ile ba nthusa. Maloko a phuthego ya rona ba ne ba tlhola ba nketela mme seo se ne se dira gore ke se ka ka jewa ke bodutu thata. Ba bangwe ba ne ba ntaletsa kwa dikokoanong tsa bone le fa go se motlhofo go fologa setulo sa maotwana, go tsena le go tswa mo koloing.
Bagodi ba mo phuthegong ba ne ba nthusa thata ka gonne ba tlhaloganya boemo jo ke leng mo go jone. Ba ne ba nthusa go amogela maemo ano le go dira gore ke se ka ka ikutlwa molato ka gonne ke sa kgone go dira dilo dingwe. Ke itumela thata fa ke le kwa dipokanong tsa phuthego le fa ke rerela batho ba bangwe. (Bahebera 10:25) Fa ke dira dilo tseno, ke lemoga gore le fa ke lwala, ga ke farologane thata le batho ba bangwe.
Ke nna ke gakologetswe gore Jehofa o re naya se re se tlhokang gore re itshoke. Ka sekai, Baebele ya re le fa motho yo re leng ene kafa ntle a onala, motho yo re leng ene mo teng “o ntšhafadiwa letsatsi le letsatsi.” (2 Bakorintha 4:16) Le nna ke ikutlwa fela jalo!
Se o ka akanyang ka sone: Fa e le gore o na le bothata jo bo masisi jwa botsogo, goreng go le botlhokwa gore o thuse ba bangwe? Fa e le gore ga o na mathata a botsogo, o ka thusa jang ba ba lwalang?
Justin
Ke ne ka wela fa fatshe mme ka palelwa ke go tsoga. Sehuba sa me se ne se le botlhoko e bile ke sa kgone go tshikinyega. Ke ne ka isiwa kwa bookelong ka bonako. Kwa tshimologong, dingaka di ne di sa kgone go lemoga gore bothata jwa me ke eng. Mme fa go sena go direga makgetlo a le mmalwa, ba ne ba lemoga gore ke tshwerwe ke bolwetse jwa Lyme.
Bolwetse jono bo ne jwa koafatsa ditshika tsa me. Tota e bile ke sa ntse ke roroma, ka dinako dingwe ke roroma thata le fa gone go fetile dingwaga di le mmalwa ke na jone. Ka dinako dingwe mmele le menwana ya me e nna botlhoko mo ke sa kgoneng go e tshikinya. Go nna jaaka e kete ditokololo tsa me tsotlhe di rusitse.
Ke ne ke tle ke akanye gore, ‘Ke monnye gore nka lwala’ mme seo se ne se nkgalefisa. Ke ne ke lela letsatsi le letsatsi ke botsa Modimo ke re: “Goreng ke diragalelwa ke seno?” Ke ne ka simolola go akanya gore Modimo o ntatlhile. Mme ke ne ka akanya ka Jobe wa mo Baebeleng. Jobe o ne a sa tlhaloganye gore goreng a ne a lebana le diteko tse dintsi jaana, le fa go ntse jalo, o ne a nna a ikanyega mo Modimong. Fa Jobe a kgonne go itshoka le fa mathata a gagwe a ne a le mantsi, le nna nka kgona.
Bagolwane ba phuthego ya rona ba nthusa thata. Ba nna ba ntlhola le go mpotsa gore ke tsoga jang. Mogolwane mongwe o ne a mpolelela gore ke mo founele nako nngwe le nngwe fa ke batla go bua. Ka metlha ke leboga Jehofa go bo ke na le ditsala tseno!
Ka dinako dingwe fa re lwala thata, re lebala gore Jehofa o itse se se re diragalelang. Baebele ya re: “Latlhela mokgweleo wa gago mo go Jehofa, mme ene o tla go tshegetsa.” (Pesalema 55:22) Ke leka go dira jalo letsatsi le letsatsi.
Se o ka akanyang ka sone: Batho ba bangwe ba ka go thusa jang go itshokela mathata a botsogo?—Diane 24:10; 1 Bathesalonika 5:11.
Nisa
Fa ke le mo dingwageng tsa bolesome, ke ne ka tshwarwa ke bolwetse jwa Marfan—bolwetse jono bo koafatsa ditokololo tsa mmele. Gape bolwetse jono bo ka koafatsa pelo, matlho le dikarolo tse dingwe tse di botlhokwa tsa mmele. Ga ke nne le ditlhabi letsatsi le letsatsi mme fa di nna gone, di nna botlhoko tota.
Fa dingaka di ne di mpolelela gore ke tshwerwe ke bolwetse jono, ke ne ka lela thata. Ke ne ke tshwenngwa ke gore ga nkitla ke tlhola ke kgona go dira dilo tse ke di ratang. Ka sekai, ke rata go bina, mme fa ke akanya gore letsatsi lengwe nka nna ka palelwa ke go bina le gore nka nna ka palelwa ke go tsamaya, seo se ne sa ntshosa tota.
Kgaitsadiake o ne a nkema nokeng thata. O ne a nthusa gore ke tlogele go nna ke ikutlwela botlhoko. O ne a mpolelela gore ke se ka ka nna ke tshogile ka gonne seo se tla dira gore ke swe ka bonako. Gape o ne a nkgothaletsa gore ke nne ke rapela ka gonne Jehofa ke ene fela a neng itse e bile a tlhaloganya boemo jo ke leng mo go jone.—1 Petere 5:7.
Temana e e nkgothatsang thata ke Pesalema 18:6, e e reng: “Mo matshwenyegong a me ke ne ka nna ka bitsa Jehofa, ke ne ka nna ka goela kwa Modimong wa me ke kopa thuso. Mme o ne a utlwa lentswe la me go tswa mo tempeleng ya gagwe.” Temana eno e ne ya nthusa go bona gore fa ke rapela Jehofa ke mo kopa gore a nthuse go emelana le boemo jwa me, o tla nkutlwa a bo a nthusa. O teng ka metlha fa ke mo tlhoka.
Ke ithutile gore ga go phoso go utlwa botlhoko le go galefisiwa ke masetlapelo a re lebanang le one ka gonne maikutlo a a ntseng jalo a tlwaelegile, fa fela re sa nnele go tlhola re akantse thata ka one le go a letla gore a senye kamano ya rona le Modimo. Ga se ene a re bakelang mathata e bile ga a na go re tlogela fa fela re dira gore a tle pele mo botshelong jwa rona.—Jakobe 4:8.
Se o ka akanyang ka sone: A re tshwanetse go pega Modimo molato fa re boga?—Jakobe 1:13.